cyanic-selkie/wikianc huggingface dataset:
ദെയർ വാസ് ആൻ ഓൾഡ് വുമൺ ഹു ലിവ്ഡ് ഇൻ എ ഷൂ
അവലംബം
ബിബ്ലിയോഗ്രാഫി
വർഗ്ഗം:നഴ്സറി ഗാനങ്ങൾ
നസ്‌ലീം
സിർക്കോണിയം നക്ഷത്രം കണ്ടെത്തിയ മലയാളി വാന നിരീക്ഷകയാണ് നീലംകോടൻ നസ്ലിം എന്ന നസ്‌ലീം(ജനനം:)
2 0 1 0 ഡിസംബറിൽ 2 7 വയസ്സു മാത്രം പ്രായമുള്ളപ്പോഴാണ് നസ്‌ലിം ഒരു പുതിയ നക്ഷത്രത്തെ കണ്ടെത്തിയത്.
ജീവിതരേഖ
മലപ്പുറം ജില്ലയിലെ മലയോര ഗ്രാമമായ എടക്കരയിൽ നീലംകോടൻ ബീരാൻകുട്ടിയുടെയും മറിയക്കുട്ടിയുടെയും മകളായി ജനിച്ചു. ചുങ്കത്തറ മാർത്തോമ കോളജിൽ നിന്ന് ഫിസിക്സിൽ ബിരുദവും കോട്ടയം എം.ജി സർവകലാശാലയിൽ നിന്ന് ബിരുദാനന്തബിരുദവും നേടി. ബംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോ ഫിസിക്സിൽ റിസർച്ച് അസിസ്റ്റൻറായിരുന്നു. അവിടെനിന്നാണ് ഫെല്ലോഷിപ്പോടെ പിഎച്ച്.ഡിക്കായി അയർലൻഡിൽ എത്തിയത്.
ഗവേഷണം
പ്രകാശം കുറഞ്ഞ് നശിച്ചുവെന്ന് കരുതുന്ന നക്ഷത്ര സമൂഹങ്ങളായ ‘ഹോട്ട് സബ്ഡ്വാർഫ്’ ഇനത്തിൽപെട്ട നക്ഷത്രങ്ങളുടെ പഠനത്തിനിടെ നസ്ലീം കൂട്ടുകാരുമായി ചേർന്നാണ് സിർകോണിയം നക്ഷത്രം കണ്ടെത്തിയത്. ഉത്തര അയർലൻഡിലെ ആർമാഗ് ഒബ്സർവേറ്ററിയിൽ വാനനിരീക്ഷണം നടത്തുന്നതിനിടെയാണ് പ്രത്യേക തരംഗ ദൈർഘ്യവും മറ്റ് സവിശേഷതകളുമുള്ള നക്ഷത്രം ശ്രദ്ധയിൽപെട്ടത്. ഡോ. സൈമൺ ജെഫ്രിയായിരുന്നു ഗൈഡ്. ഗവേഷണം പുരോഗമിക്കുമ്പോഴാണ് ഇരട്ട വെള്ളക്കുള്ളന്മാർ എന്നറിയപ്പെടുന്ന വയസൻ നക്ഷത്രത്തിലേക്ക് ഇവരുടെ ശ്രദ്ധ പതിഞ്ഞത്.
1920കളിൽ നടത്തിയ ചില പഠനങ്ങളുടെ റിപ്പോർട്ട് പരിശോധിച്ച ഇവർ, ഈ നക്ഷത്രം നിറയെ സിർക്കൊണിയം മൂലകമാണെന്നു തിരിച്ചറിഞ്ഞു. ക്വീൻ യൂനിവേഴ്സിറ്റിയിലെ പ്രൊഫ. അലൻ ഹിബോർട്ട് ഈ മൂലകത്തിന്റെ അറ്റോമിക സ്വഭാവം നിർണയിച്ചു. സൂര്യനിൽ കാണുന്നതിൻറെ പതിനായിരം മടങ്ങ് സിർക്കൊണിയം ഈ നക്ഷത്രത്തിലുണ്ടെന്നും കണ്ടെത്തി. നക്ഷത്രത്തിൻറെ കേന്ദ്രത്തിൽ ഹീലിയം കത്തുന്നു. മറ്റു ഭാഗങ്ങളിൽ മേഘങ്ങൾ പോലെ സിർക്കോണിയവും. എൽഎസ് 4- 14 116 എന്നു ശാസ്ത്രലോകം വിളിച്ചിരുന്ന ഈ നക്ഷത്രം നസ്ലിമും സഹപ്രവർത്തകരും ചേർന്നു സിർക്കോണിയം സ്റ്റാറാക്കി. ഈ പേരിലാണ് ഇപ്പോൾ നക്ഷത്രം അറിയപ്പെടുന്നത്. കൃത്രിമ വജ്രത്തിൻറെ നിർമ്മാണത്തിനായി ഉപയോഗിക്കുന്ന മൂലകമാണ് സിർക്കോണിയം.
പുറം കണ്ണികൾ
വർഗ്ഗം:ഭാരതീയരായ വാനനിരീക്ഷകർ
വലിയ ചിറകുള്ള പക്ഷികൾ
കാസർകോട്ടെ എൻഡോസൾഫാൻ ഭീകരതകൾ തുറന്നുകാട്ടുന്ന ഒരു മലയാള സിനിമയാണ് വലിയ ചിറകുള്ള പക്ഷികൾ. ഡോ. ബിജു ആണ് ഈ ചിത്രത്തിന്റെ രചനയും സംവിധാനവും നിർവഹിക്കുന്നത്. കുഞ്ചാക്കോ ബോബൻ ആണ് ചിത്രത്തിലെ നായക കഥാപാത്രത്തെ അവതരിപ്പിക്കുന്നത്.
പുറത്തേക്കുളള കണ്ണികൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഡി. ബിജു സം‌വിധാനം ചെയ്ത ചലച്ചിത്രങ്ങൾ
ദേവി (മലയാള ചലച്ചിത്രം)
മഞ്ഞിലാസിനു വേണ്ടി എം.ഒ. ജൊസഫ് നിർമിച്ച മലയാളചലച്ചിത്രമാണ് ദേവി. വിമലാ റിലീസിങ്ങ് കമ്പനി വിതരണം ചെയ്ത ഈ ചിത്രം 1972 ഫെബ്രുവരി 05-ന് കേരളത്തിൽ പ്രദർശനം തുടങ്ങി.
നിൽമണി ഫൂക്കൻ
നിൽമണി ഫൂക്കൻ (ജനനം: 10 സെപ്റ്റംബർ 1933 - 19 ജനുവരി 2023) ആസാമീസ് ഭാഷയിലുള്ള ഒരു ഇന്ത്യൻ കവിയും ഒരു അക്കാദമിക് വിദഗ്ധനുമാണ്.അദ്ദേഹത്തിന്റെ സൃഷ്ടികൾ പ്രതീകാത്മകതയാൽ സമ്പന്നമാണ്. ഫ്രഞ്ച് സൃഷ്ടികളിൽ നിന്നാണ് അദ്ദേഹം പ്രചോദനം ഉൾക്കൊണ്ടത്. Surya Henu Nami Ahe Ei Nodiyedi, Gulapi Jamur Lagna, and Kobita എന്നിവ അദ്ദേഹത്തിന്റെ പ്രധാന സൃഷ്ടികളാണ്. 2021ലെ ജ്ഞാനപീഠം അവാർഡ് ജേതാവാണ് ഇദ്ദേഹം. കവിത (കോബിത) എന്ന കവിതാ സമാഹാരത്തിന് 1981-ലെ അസമീസ് സാഹിത്യ അക്കാദമി അവാർഡും അദ്ദേഹത്തിന് ലഭിച്ചു .1990-ൽ ഇന്ത്യാ ഗവൺമെന്റ് അദ്ദേഹത്തിന് പത്മശ്രീ നൽകി ആദരിച്ചു,[5] 2002-ൽ ഇന്ത്യയുടെ നാഷണൽ അക്കാദമി ഓഫ് ലെറ്റേഴ്‌സ് സാഹിത്യ അക്കാദമി നൽകുന്ന ഇന്ത്യയിലെ പരമോന്നത സാഹിത്യ ബഹുമതിയായ സാഹിത്യ അക്കാദമി ഫെല്ലോഷിപ്പും അദ്ദേഹത്തിന് ലഭിച്ചു. .
ആദ്യ കാല ജീവിതവും വിദ്യാഭ്യാസവും
ആസാമിലെ ഗോലാഘട്ട് ജില്ലയിലെ ഡെർഗാവിൽ ജനിച്ചു. 1961-ൽ ഗുവഹാത്തി സർവ്വകലാശാലയിൽ നിന്ന് ചരിത്രത്തിൽ ബിരുദാനന്തര ബിരുദം നേടി. 1950-കളുടെ തുടക്കം മുതൽ അദ്ദേഹം കവിതയെഴുതാൻ തുടങ്ങി
തൊഴിൽ
1964-ൽ ഗുവാഹത്തിയിലെ ആര്യ വിദ്യാപീഠ് കോളേജിൽ അധ്യാപകനായി ഔദ്യോഗിക ജീവിതം ആരംഭിച്ച അദ്ദേഹം 1992-ൽ വിരമിക്കുന്നതുവരെ ജോലി ചെയ്തു. . ജാപ്പനീസ്, യൂറോപ്യൻ കവിതകളും അദ്ദേഹം അസമീസിലേക്ക് വിവർത്തനം ചെയ്തിട്ടുണ്ട്.
അംഗീകാരങ്ങൾ
1997-ൽ ഫൂക്കന് അസം വാലി ലിറ്റററി അവാർഡ് ലഭിച്ചു.
അവലംബം
വർഗ്ഗം:ജ്ഞാനപീഠം നേടിയ അസ്സമീസ് സാഹിത്യകാരന്മാർ വർഗ്ഗം:2023-ൽ മരിച്ചവർ വർഗ്ഗം:ജനുവരി 19-ന് മരിച്ചവർ
സാവൻ
ഹിന്ദു കലണ്ടറിലെ അഞ്ചാമത്തെ മാസമാണ് സാവൻ. ഇന്ത്യയിൽ പ്രചാരത്തിലുള്ള കലണ്ടറുകളായ ശക കലണ്ടർ, പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടർ , പരമ്പരാഗത വിക്രമ കലണ്ടർ എന്നിവയിലെല്ലാം അഞ്ചാം മാസം സാവൻ ആണ്. ഗ്രിഗോറിയൻ ജൂലിയൻ കലണ്ടറുകളിലെ ജൂലൈ ആഗസ്റ്റ് മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 31 ദിവസമുണ്ട്.
ആഗസ്റ്റ്
വർഗ്ഗം:നാനക്ഷി കലണ്ടർ
ലവലി
ലക്ഷണം
ഇഹ പദചതുരൂർദ്ധ്വ ക്രമത്തിനു ശരി ലഘു നിരത്തി. പരമൊടുവിലഥ ഗുരുയുഗമിടുകിലാങ്ങിൽ- പരമയി കരുതുക വിടിവുമധികമുടയൊരു പീഡം. ഇത് ആപീഡം എന്ന വൃത്തത്തിന്റെ ലക്ഷണമാണ്. ഇതിൽ മൂന്നാം‌പാദത്തെ ഒന്നാം‌പാദവും ഒന്നാം‌പാദത്തെ മൂന്നാം‌പാദവുമാക്കിയാൽ ‘ലവലി’ എന്നവൃത്തം ലഭിക്കും.
വരവൂർ, പത്തനംതിട്ട
സ്ഥാനം
9.3674975, 76.7699075
പ്രധാന സ്ഥലങ്ങളിലേയ്ക്കുള്ള ദൂരം
റാന്നി-3 കി.മീ.; കോഴഞ്ചേരി-9 കി.മീ.; പത്തനംതിട്ട-21 കി.മീ.; തിരുവല്ല-25 കി.മീ.; പുല്ലൂപ്രം-1.5 കി.മീ.; പൂവന്മല-2.5 കി.മീ.
സ്ഥാപനങ്ങൾ
വരവൂർ,ഗവൺമെന്റ് യു.പി.സ്കൂൾ, രണ്ട് അംഗൻവാടികൾ, ജനവിദ്യാ കേന്ദ്രം, റാന്നി അങ്ങാടി പഞ്ചായത്തിന്റെ ക്ലസ്റ്റർ റിസോഴ്സ് സെന്റർ, റേഷൻ കട എന്നിവ ഉണ്ട്.
ടൈറ്റാനിക് ആസിഡ്
ടൈറ്റാനിയം, ഹൈഡ്രജൻ, ഓക്സിജൻ എന്നീ മൂലകങ്ങളടങ്ങിയ രാസ സംയുക്തങ്ങളുടെ ഒരു കുടുംബത്തിന്റെ പൊതുവായ പേരാണ് ടൈറ്റാനിക് ആസിഡ്. [TiO x (OH) 4−2 x ] n എന്ന പൊതു സൂത്രവാക്യത്തോടു കൂടിയാണ് ഇവയുള്ളത്. ഈ പദാർത്ഥങ്ങൾക്ക് ക്രിസ്റ്റലോഗ്രാഫിക്,  സ്പെക്ട്രോസ്കോപ്പിക് പിന്തുണയില്ല. ബ്രോവർ ഹാൻഡ്‌ബുക്ക് ഉൾപ്പെടെയുള്ള ചില പഴയ സാഹിത്യങ്ങൾ TiO 2 നെ ടൈറ്റാനിക് ആസിഡ് എന്ന് പരാമർശിക്കുന്നു.
കൂടുതൽ വായനയ്ക്ക്
വർഗ്ഗം:ഹൈഡ്രോക്സൈഡുകൾ
ധന്യ രാമൻ
മാതൃകാപരമായ സാമൂഹ്യ പ്രവർത്തനത്തിലൂടെ ശ്രദ്ധേയയായ യുവ വ്യക്തിത്വമാണ്‌ ധന്യ രാമൻ (Eng:  Dhanya Raman). പ്രതിസന്ധികളെ അതിജീവിച്ച് കേരളത്തിലെ ആദിവാസി - ദളിത് വിഭാഗങ്ങളുടെ അവകാശ പോരാട്ടങ്ങൾക്ക്  പുതിയ ദിശാബോധം നൽകി .പാർശ്വവൽകൃത ജനവിഭാഗങ്ങളുടെ ദുരിതജീവിതവും അവരുടെമേലുള്ള അസംഖ്യം ചൂഷണങ്ങളും അവഗണനയും അതിക്രമണങ്ങളും കണ്ടെത്തി പരിഹാരത്തിനായി സമര പരിപാടികളും നിയമ പോരാട്ടവും നടത്തിവരുന്ന ഊർജസ്വലയായ പ്രവർത്തക l .പട്ടികജാതി പട്ടികവർഗ്ഗ വിഭാഗങ്ങളുടെ ക്ഷേമത്തിനായി ആവിഷ്ക്കരിച്ച സർക്കാർ പദ്ധതികളിലെ അഴിമതിയും കെടുകാര്യസ്ഥതയും തുറന്നുകാട്ടി അഴിമതിക്കെതിരേ നിരന്തരമായ നിയമപോരാട്ടം നടത്തിക്കൊണ്ട് സമഹ്യനീതി ഉറപ്പാക്കാനുള്ള തീവ്രശ്രമത്തിലാണ് ധന്യ രാമൻ .ദളിത് നേതാവും സാമൂഹ്യപ്രവർത്തകനുമായ പീ .കെ. രമന്റെയും യശോധയുടേയും മകളായി 1982 ൽ കാസർകോട് ജില്ലയിലെ കള്ളാ൪ എന്ന ഗ്രാമത്തിൽ ജനിച്ച ധന്യ രാമൻ കാസർകോട്  രാജപുരം ഹോളി ഫാമിലി  സ്കൂൾ,  കാഞ്ഞങ്ങാട് നെഹറു കോളേജ് എന്നിവിടങ്ങളില്നി ന്നും സ്കൂൾ  പ്രീഡിഗ്രി വിദ്യാഭ്യാസം പൂ൪ത്തിയാക്കി. തുടർന്ന് കണ്ണൂ൪ നിർമ്മലഗിരി കോളേജിൽനിന്നും ബിരുദം നേടി.
അവലംബം
വർഗ്ഗം: സാമൂഹികം വർഗ്ഗം: സാമൂഹ്യപ്രവർത്തകർ വർഗ്ഗം: ഇന്ത്യയിലെ സാമൂഹ്യപ്രവർത്തകർ വർഗ്ഗം: കേരളത്തിൽ നിന്നുള്ള വനിതാ സാമൂഹ്യപ്രവർത്തകർ വർഗ്ഗം: കേരളത്തിലെ ആദിവാസി നേതാക്കൾ
തവിടെണ്ണ
അരിയിലെ തവിടിൽ നിന്നും വേർതിരിച്ചെടുക്കുന്ന ഒരു എണ്ണയാണ് തവിടെണ്ണ (Rice bran oil). ഉയർന്ന പുക സീമ ഈ എണ്ണയുടെ സവിശേഷതയാണ് - 232 °C (450 °F). ഇന്ത്യ, ജപ്പാൻ, ചൈന എന്നീ രാജ്യങ്ങളിൽ തവിടെണ്ണയെ പാചക ആവശ്യത്തിന് ഉപയോഗിച്ചു വരുന്നു.
അവലംബം
വർഗ്ഗം:ഭക്ഷ്യഎണ്ണകൾ വർഗ്ഗം:നെല്ല്
മയൂരസാരിണി
മലയാള ഭാഷയിലെ ഒരു വൃത്തമാണ് മയൂരസാരിണി . ഈ വൃത്തം ശിഖിസാരിണി എന്നും അറിയപ്പെടുന്നു.
ലക്ഷണം
പത്ത് അക്ഷരങ്ങളിൽ രണ്ട്, നാല്, ആറ്, എട്ട് എന്നീ അക്ഷരങ്ങൾ ലഘുവായിട്ടുവരുന്ന വൃത്തമാണിത്.
ഉദാഹരണം
‘മർത്ത്യരോടു സംഗമം നിനക്കി- ല്ലില്ല കാമഭോഗചിഹ്നമേതും ഗർഭമുള്ളപോലെ കാണ്മു നിന്നെ യേല്പിതോ മയൂരസാരിണീത്വം.
കോസ്മിക് ലാറ്റെ
പ്രപഞ്ചത്തിന്റെ ശരാശരി നിറത്തിന് ജോൺ ഹോപ്കിൻസ് യൂണിവേഴ്സിറ്റിയിലെ ഒരു കൂട്ടം ജ്യോതിഃശാസ്ത്രജ്ഞർ നൽകിയ പേരാണ് കോസ്മിക് ലാറ്റെ. പ്രപഞ്ചത്തിലെ എല്ലാ പ്രകാശകിരണങ്ങളുടെയും വർണ്ണരാജിയുടെ ശരാശരി മൂല്യമാണിത്. ആർ. ജി. ബി. മൂല്യം #FFF8E7 ഉള്ള ഇതിന് ഒരു പാൽകാപ്പിയുടെ നിറമാണ് അതുകൊണ്ടാണ് കോസ്മിക് ലാറ്റെ എന്ന പേര് ലഭിച്ചത്. 2001 ൽ കാൾ ഗ്ലേസ്ബ്രുക്കും, ഐവൻ ബാൽഡ്രിയും കൂടി നടത്തിയ നിറനിർണ്ണയം ഒരു വിളർത്ത പച്ചനിറമായിരുന്നു. 2002 ഇറങ്ങിയ റിസർച്ച് പേപ്പറിൽ അത് ഒരു സൊഫ്റ്റ്വെയർ ഗ്ലിച്ച് കാരണം തെറ്റിപ്പോയതാണെന്നും ശരിക്കുള്ളനിറം  #FFF8E7 ആണെന്ന് അവർ അറിയിച്ചു. ഈ നിറത്തിന്റെ ഒരു സാമ്പിൾ വാഷിങ്ങ്ടൺ പോസ്റ്റ് പത്രത്തിൽ പ്രസിദ്ധീകരിച്ചു, വായനക്കാരിൽ നിന്ന് നിറത്തിന് ഇടേണ്ട പേരുകൾക്കുള്ള നിർദ്ദേശങ്ങൾ ക്ഷണിച്ചു. വായനക്കാരുടെയും ജ്യോതിഃശാസ്ത്രജ്ഞന്മാരുടെയും നിർദ്ദേശങ്ങളിൽ നിന്ന് തിരഞ്ഞെടുത്തത് പീറ്റർ ഡ്രം എന്ന ശാസ്ത്രജ്ഞന്റെ നിർദ്ദേശമായ കോസ്മിക് ലാറ്റെ ആയിരുന്നു. ഒരു ലാറ്റെ കുടിച്ചുകൊണ്ടിരുന്നപ്പോൾ പീറ്റർ ഡ്രമ്മിന് വാഷിങ്ങ്ടൺ പോസ്റ്റിൽ കണ്ട നിറവും, തന്റെ ലാറ്റെയുടെ നിറവും ഒരുപോലെയാണെന്ന് തോന്നി. ആ തോന്നലാണ് ഇങ്ങനെ ഒരു നിർദ്ദേശം മുന്നോട്ട് വയ്ക്കാൻ അദ്ദേഹത്തെ പ്രേരിപ്പിച്ചത്.
അവലംബം
വർഗ്ഗം:നിറങ്ങൾ
ന്യൂ ബെഡ്‌ഫോർഡ്
ന്യൂ ബെഡ്‌ഫോർഡ് (മസാച്ചുസെറ്റ് ഭാഷ: അക്യുഷ്‌നെറ്റ്) അമേരിക്കൻ ഐക്യനാടുകളിലെ മസാച്യുസെറ്റ്‌സ് സംസ്ഥാനത്തെ ബ്രിസ്റ്റോൾ കൗണ്ടിയിലുൾപ്പെട്ട ഒരു നഗരമാണ്. തെക്കൻ തീരപ്രദേശ മേഖലയിലെ അക്കുഷ്നെറ്റ് നദിയോരത്താണ് നഗരം  സ്ഥിതി ചെയ്യുന്നത്. പതിനേഴാം നൂറ്റാണ്ട് വരെ, ഈ പ്രദേശം വാംപനോഗ് തദ്ദേശീയ അമേരിന്ത്യൻ ജനതയുടെ ആവാസ കേന്ദ്രമായി അറിയപ്പെട്ടിരുന്നു. പിൽക്കാലത്ത് നഗരം നിർമ്മിക്കാനുദ്ദേശിച്ച് ന്യൂ ബെഡ്‌ഫോർഡ് ഉൾപ്പെടുന്ന ഭൂമി 1652-ൽ വാംപനോഗിൽ നിന്ന് ഇംഗ്ലീഷ് കോളനിക്കാർ വാങ്ങി. പിന്നീട് നഗരമായി മാറിയ യഥാർത്ഥ കൊളോണിയൽ കുടിയേറ്റ കേന്ദ്രം  പതിനേഴാം നൂറ്റാണ്ടിന്റെ അവസാനത്തിൽ ഇംഗ്ലീഷ് ക്വാക്കർമാർ സ്ഥാപിച്ചതാണ്. ന്യൂ ബെഡ്‌ഫോർഡ് പട്ടണം 1787-ൽ ഔദ്യോഗികമായി നഗരമായി സംയോജിപ്പിക്കപ്പെട്ടു.
പത്തൊൻപതാം നൂറ്റാണ്ടിന്റെ ആദ്യ പകുതിയിൽ, ന്യൂ ബെഡ്‌ഫോർഡ് നഗരം ലോകത്തിലെ ഏറ്റവും പ്രധാനപ്പെട്ട തിമിംഗല വേട്ട സാദ്ധ്യമായ തുറമുഖങ്ങളിലൊന്നായിരുന്നു. ഈ കാലയളവിലെ സാമ്പത്തികോന്നതിയിൽ, ന്യൂ ബെഡ്‌ഫോർഡ് ആളോഹരി വരുമാനത്തിൽ വടക്കേ അമേരിക്കയിലെ ഏറ്റവും സമ്പന്നമായ നഗരമായി മാറി. ഈ സമയത്ത് അടിമത്ത വിരുദ്ധ പ്രവർത്തനങ്ങളുടെ ഒരു  കേന്ദ്രം കൂടിയായിരുന്നു ന്യൂ ബെഡ്ഫോർഡ്. 1838 മുതൽ 1841 വരെ അവിടെ താമസിച്ചിരുന്ന ഫ്രെഡറിക് ഡഗ്ലസ് ഉൾപ്പെടെ മോചിതരായ അല്ലെങ്കിൽ ഉടമകളിൽനിന്ന് രക്ഷപ്പെട്ട ആഫ്രിക്കൻ-അമേരിക്കൻ അടിമകളെ ഈ നഗരം ആകർഷിച്ചിരുന്നു. ഹെർമൻ മെൽവില്ലെയുടെ 1851-ലെ നോവലായ മോബി-ഡിക്കിന്റെ പശ്ചാത്തലമായും ഈ നഗരം അറിയപ്പെടുന്നു. 1876 മുതൽ 1900 വരെയുള്ള കാല്ത്ത്, യുണൈറ്റഡ് സ്റ്റേറ്റ്സ് കോസ്റ്റ് ഗാർഡ് അക്കാദമിയുടെ മുൻഗാമിയായിരുന്ന റവന്യൂ കട്ടർ സ്കൂൾ ഓഫ് ഇൻസ്ട്രക്ഷന്റെ പ്രാരംഭ മാതൃതുറമുഖമായും ന്യൂ ബെഡ്ഫോർഡ് നഗരം പ്രവർത്തിച്ചു.
മണിത്താലി
എം. കൃഷ്ണൻ നായർ സംവിധാനം ചെയ്ത് ടി ഇ വാസുദേവൻ സംവിധാനം ചെയ്ത മൊയ്ദു പടിയത്ത് തിരക്കഥയെഴുതിയ 1984 ലെ ഇന്ത്യൻ മലയാള ചിത്രമാണ് മണിത്താലി. പ്രേം നസീർ, മമ്മൂട്ടി, ഉണ്ണിമേരി, ബാലൻ കെ. നായർ എന്നിവരാണ് പ്രധാന വേഷങ്ങളിൽ. എടി ഉമ്മറിന്റെ സംഗീത സ്കോർ ഈ ചിത്രത്തിനുണ്ട്.
ഭാഡോൺ
പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ ആറാമത്തെ മാസമാണ് ഭാഡോൺ. ഗ്രിഗോറിയൻ ജൂലിയൻ കലണ്ടറുകളിലെ ആഗസ്റ്റ് സെപ്റ്റംബർ മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 31 ദിവസമുണ്ട്.
മണിത്താലി
കഥാംശം
സുൽഫിക്കർ ( മമ്മൂട്ടി ), രാംലത്ത് ( സീമ ) എന്നിവർ വിവാഹിതരായി. സുൽഫിക്കർ ഹാൻഡ്‌ outs ട്ടുകൾ നൽകാത്തതിൽ അമ്മായിയപ്പൻ ജഡ്ഗൽ അബു ( ബാലൻ കെ. നായർ ) സന്തുഷ്ടനല്ല.
ഭാഡോൺ
സെപ്റ്റംബർ
*സെപ്റ്റംബർ 12 (28 ഭാഡോൺ) - സാരഗാർഹി യുദ്ധം
വർഗ്ഗം:നാനക്ഷി കലണ്ടർ
മണിത്താലി
ശബ്‌ദട്രാക്ക്
എ.ടി. ഉമ്മറും സംഗീതവും രചിച്ചത് പി.ഭാസ്‌കരനാണ്.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ഉമ്മർ ഗാനങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
ലളിതം (ജഗതിച്ഛന്ദസ്സ്)
ലളിതം മലയാള ഭാഷയിലെ ഒരു വൃത്തമാണ്. ജഗതി ഛന്ദസ്സിൽ പെടുന്ന ഒരു വൃത്തമാണിത്. സംസ്കൃതി ഛന്ദസ്സിൽ മറ്റൊരു ലളിതം വൃത്തവുമുണ്ട്. കൂടാതെ ലളിത എന്നൊരു വൃത്തവുമുണ്ട്.
ലക്ഷണം
നനമര ലളിതാഖ്യാം കേൾ വൃത്തമാം
ഗാസാ മുനമ്പ്
മെഡിറ്ററേനിയൻ കടലിന്റെ കിഴക്കൻ തീരത്തുള്ള ഒരു സ്വയംഭരണാധികാരമുള്ള അസ്തിത്വമാണ് ഗാസ സ്ട്രിപ്പ് (قطاع غزة Qiṭāʿ Ġazzah, ). തെക്കുപടിഞ്ഞാറ് ഈജിപ്റ്റ് (11 കിലോമീറ്റർ); കിഴക്കും വടക്കും ഇസ്രായേൽ (51 കിലോമീറ്റർ) എന്നിവയാണ് അതിർത്തികൾ. 2007 മുതൽ ഈ പ്രദേശം പ്രായോഗികതലത്തിൽ ഹമാസ് എന്ന സംഘടനയാണ് ഭരിക്കുന്നത്. 2012 മുതൽ ഐക്യരാഷ്ട്രസഭ ഈ പ്രദേശം പലസ്തീൻ രാജ്യത്തിന്റെ ഭാഗമായി കണക്കാക്കുന്നു. റാമള്ളായിലെ പലസ്തീനിയൻ ഭരണകൂടം ഈ പ്രദേശത്തിന്റെ മേൽ അധികാരം അവകാശപ്പെടുന്നുണ്ടെങ്കിലും ഹമാസ് അവകാശപ്പെടുന്നത് പലസ്തീനിയൻ അഥോറിറ്റിയുടെ അധികാരം തങ്ങൾക്കാണ് ലഭിക്കേണ്ടതെന്നാണ്. ഈ രണ്ടു വിഭാഗങ്ങൾ തമ്മിൽ സമരസപ്പെട്ട് മുന്നോട്ടുപോകാനുള്ള ശ്രമങ്ങൾ ഇതുവരെ വിജയിച്ചിട്ടില്ല.
ഗാസയിലെ പലസ്തീൻ ജനതയുടെ ഭൂരിഭാഗവും സുന്നി മുസ്ലീങ്ങളാണ്. വാർഷിക ജനസംഖ്യാവർദ്ധനവ് ഏകദേശം 3.2% ആണ്. ലോകത്തിൽ ഏറ്റവും കൂടുതൽ ജനസംഖ്യാവർദ്ധനയുള്ള രാജ്യങ്ങളിൽ ആറാം സ്ഥാനത്താണ് ഈ പ്രദേശം. ഈ പ്രദേശത്തിന്റെ നീളം 41 കിലോമീറ്ററും വീതി 6 മുതൽ 12 വരെ കിലോമീറ്ററുമാണ്. ആകെ വിസ്തീർണ്ണം 365 ചതുരശ്ര കിലോമീറ്ററാണ്. ജനസംഖ്യ 17 ലക്ഷത്തോളമാണ്.
1948-ലെ യുദ്ധം അവസാനിച്ചതോടെയാണ് ഗാസ സ്ട്രിപ്പിന്റെ വടക്കും കിഴക്കുമുള്ള അതിർ‌ത്തികൾ രൂപപ്പെട്ടത്. ഇത് ഇസ്രായേലും ഈജിപ്റ്റും തമ്മിലുള്ള വെടിനിർത്തൽ കരാറനുസരിച്ച് 1949 ഫെബ്രുവരി 24-ന് അംഗീകരിക്കപ്പെട്ടു. ഒത്തു തീർപ്പിന്റെ അഞ്ചാം ആർട്ടിക്കിൾ ഈ അതിർത്തി ഒരു അന്താരാഷ്ട്ര അതിർത്തിയാകില്ല എന്ന് വ്യവസ്ഥ ചെയ്തിരുന്നു. ആദ്യം ഗാസ സ്ട്രിപ്പിന്റെ ഭരണം നടത്തിയിരുന്നത് 1948-ൽ അറബ് ലീഗ് സ്ഥാപിച്ച പാലസ്തീൻ ഭരണകൂടമായിരുന്നു. ഈജിപ്റ്റിന്റെ സൈനിക നിയന്ത്രണത്തിൻ കീഴിൽ ഒരു പാവ സർക്കാർ എന്ന നിലയിലായിരുന്നു ഈ ഭരണകൂടം പ്രവർത്തിച്ചിരുന്നത്. ഇത് ഐക്യ അറബ് റിപ്പബ്ലിക്കുമായി ലയിക്കുകയും പിന്നീട് 1959-ൽ പിരിച്ചുവിടപ്പെടുകയും ചെയ്തു. ഇതിനുശേഷം 1967 വരെ ഇവിടെ ഭരണം നടത്തിയിരുന്നത് ഈജിപ്ഷ്യൻ സൈനിക ഗവർണറായിരുന്നു. ഇസ്രായേൽ 1967-ൽ ആറു ദിന യുദ്ധത്തിലൂടെ ഈ പ്രദേശം ഈജിപ്റ്റിൽ നിന്ന് പിടിച്ചെടുത്തു. 1993-ൽ ഒപ്പുവച്ച ഓസ്ലോ കറാറിന്റെ അടിസ്ഥാനത്തിൽ പാലസ്തീൻ ജനതയുടെ ആവാസകേന്ദ്രങ്ങളുടെ ഭരണം പലസ്തീനിയൻ അഥോറിറ്റിക്ക് നൽകപ്പെട്ടു. ആകാശം, ജലം അതിർത്തി കടക്കുന്ന സ്ഥാനങ്ങൾ എന്നിവയുടെ നിയന്ത്രണം ഇസ്രായേൽ തുടർന്നും കൈവശം വച്ചു. ഈജിപ്റ്റുമായുള്ള കര അതിർത്തിയുടെ നിയന്ത്രണവും ഇസ്രായേലിന്റെ കൈവശമായിരുന്നു. 2005-ൽ ഇസ്രായേൽ ഗാസ സ്ട്രിപ്പിൽ നിന്ന് ഏകപക്ഷീയമായി പിൻവാങ്ങി. 2006-ലെ പലസ്തീനിയൻ തിരഞ്ഞെടുപ്പും ഹമാസിന്റെ പിടിച്ചടക്കലിനും ശേഷം 2007 ജൂലൈമുതൽ ഹമാസ് ഗാസ സ്ട്രിപ്പിന്റെ പ്രായോഗിക ഭരണം കൈവശം വച്ചുവരുന്നു. പലസ്തീൻ ഭരണകൂടം ഗാസയുടെ നിയന്ത്രണം അവകാശപ്പെടുന്നുണ്ടെങ്കിലും ഐക്യത്തിനായുള്ള സംഭാഷണങ്ങൾ ഇതുവരെ ഫലം കണ്ടിട്ടില്ല.
കാലാവസ്ഥ
ഗാസയിൽ ചൂടേറിയ പാതി വരണ്ട കാലാവസ്ഥയാണ് പൊതുവായി ഉള്ളത് ( hot semi-arid climate (Köppen: BSh)). കടുത്ത വേനല്ക്കാലവും അത്ര തീവ്രമല്ലാത്ത  ശൈത്യകാലവുമാണ്  കാണപ്പെടുന്നത്. ജൂലൈ, ഓഗസ്റ്റ് മാസങ്ങളിൽ കൂടിയ ചൂട് അനുഭവപ്പെടുന്നു. ജനുവരിയിലാണ് ഏറ്റവും തണുപ്പനുഭവപെടുന്നത് ( 7 °C ). മഴ പൊതുവെ കുറവാണ്  (116 mm).
പുറത്തേയ്ക്കുള്ള കണ്ണികൾ
വർഗ്ഗം:പലസ്തീനിയൻ പ്രദേശങ്ങൾ
ആൻഡ്രോയ്ഡ് സ്റ്റുഡിയോ
ആൻഡ്രോയ്ഡ് പ്ലാറ്റ്ഫോം ‍ഡെവലപ്മെന്റിന്റെ ഔദ്യോഗിക ഇന്റഗ്രേറ്റഡ് ഡെവലപ്മെന്റ് എൻവയറോണ്മെന്റ്(ഐഡിഇ) ആണ് ആൻഡ്രോയ്ഡ് സ്റ്റുഡിയോ .
2013 മെയ് 16 ന് ഗൂഗിൾ ഐ/ഒ സമ്മേളനത്തിലാണ് ഇത് പ്രഖ്യാപിച്ചത്. ആൻഡ്രോയ്ഡ് സ്റ്റുഡിയോ അപ്പാച്ചെ ലൈസൻസ് 2.0 പ്രകാരം ലഭ്യമാണ്.
മെയ് 2013 ൽ വെർഷൻ 0.1 മുതൽ ആൻഡ്രോയ്ഡ് സ്റ്റുഡിയോ ഏർലിആക്സസ് പ്രിവ്യൂ ഘട്ടത്തിലായിരുന്നു. പിന്നീട് വെർഷൻ 0.8 മുതൽ ബീറ്റ ഘട്ടത്തിൽ പ്രവേശിച്ചു. ബീറ്റ 2014 ജൂണിലാണ് പുറത്തിറക്കിയത്. ആദ്യത്തെ സ്റ്റേബിൾ ബിൽഡ് 2014 ഡിസംബറിലാണ് പുറത്തിക്കിയത് ഇത് വെർഷൻ 1.0 ആയിരുന്നു.
ജെറ്റ്ബ്രാൻസ് ഇന്റലിജെ ഐഡിയ അടിസ്ഥാനപ്പെടുത്തി നിർമ്മിച്ച ആൻഡ്രോയ്ഡ് സ്റ്റുഡിയോ ആൻഡ്രോയ്ഡ് ഡെവലപ്മെന്റിന് മാത്രമായി ഡിസൈൻ ചെയ്തതാണ്. ഇത് വിൻഡോസ്, മാക് ഒഎസ് എക്സ്, ലിനക്സ് എന്നിവയിൽ ഡൗൺ‍ലോഡ് ചെയ്യാൻ ലഭ്യമാണ്. നേറ്റീവ് ആൻഡ്രോയ്ഡ് ഡെവലപ്മെന്റിന് ഉപയോഗിക്കുന്ന ഗൂഗിളിന്റെ പ്രാഥമിക ഐഡിഇ ആയി ഇത് ഉപയോഗിക്കുന്നു. എക്ലിപ്സ് ആൻഡ്രോയ്ഡ് ഡെവലപ്മെന്റ്‍ ടൂൾസിനു പകരമായി ആൻഡ്രോയ്ഡ് സ്റ്റുഡിയോ ഉപയോഗിച്ചുവരുന്നു.
ഫീച്ചറുകൾ
ആൻഡ്രോയ്ഡ് സ്റ്റുഡിയോയുടെ ഓരോ പുതിയ ബിൽഡിലും പുതിയ ഫീച്ചറുകൾ ഉൾപ്പെടുത്തിവരുന്നു. താഴെപ്പറയുന്ന ഫീച്ചറുകൾ ഇപ്പോഴത്തെ സ്റ്റേബിൾ വെർഷനിൽ ലഭ്യമാണ്.
അവലംബം
<div class="reflist columns references-column-width" style="-moz-column-width: 30em; list-style-type: decimal;">
വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
എസ്.എസ് മാവേരിക്
പിന്നീട് മോബിൽ ഓയിൽ ആയി മാറിയ ന്യൂയോർക്കിലെ സ്റ്റാൻഡേർഡ് ഓയിലിന് പകരമായി 1890- ൽ നിർമ്മിച്ച ഓയിൽ ടാങ്കറായിരുന്നു എസ്.എസ്. മാവേറിക്ക്. 1910 നും 1915 നും ഇടക്ക് കപ്പലിൽ മാറ്റം വരുത്തിയതിനു ശേഷം, ഇന്ത്യയിൽ ഹിന്ദു- ജർമ്മൻ ഗൂഢാലോചനയുടെ ഭാഗമായി ഒന്നാം ലോകമഹായുദ്ധത്തിൽ ബ്രിട്ടീഷ് രാജിനെ അട്ടിമറിക്കാൻ ഇത് ഉപയോഗിച്ചു. ഒരു സ്രോതസ്സ് അനുസരിച്ച്, കപ്പൽ 1917- ൽ തകർന്നു.
ചരിത്രം
ന്യൂയോർക്കിലെ സ്റ്റാൻഡേർഡ് ഓയിലിനു വേണ്ടി 1,721 ടൺ ടാങ്കറാണ് മേരിലാന്റിലെ ബാൾട്ടിമോർയിലെ കൊളംബിയൻ അയൺ വർക്ക്സിൽ എസ്.എസ്. മാവേരിക്കിൽ സ്ഥാപിച്ചത്. ഇത് 1890 മേയ് മാസത്തിൽ ഇത് വിതരണം ചെയ്തു. 1899 ജൂലൈ 17-ന് ഹാലിഫാക്സിലെ എണ്ണ ചരക്ക് ഇറക്കുന്ന സമയത്ത് മാവേറിക് തീ പിടിച്ചു. പിന്നീട് സ്റ്റീം ടാങ്കറിനകത്ത് ഒരു സ്ഫോടനം നടക്കുകയും ദ്വാരമുണ്ടാകുകയും ചെയ്തു. അതിന്റെ ഫലമായി സമുദ്രത്തിൽ നിന്ന് കരകയറ്റുന്ന തൂണുകൾ തകർന്നു. 1907 ആയപ്പോഴേക്കും കപ്പലിന്റെ അറ്റകുറ്റപ്പണികൾ പൂർത്തിയായി. 1910- ൽ 200 മൈലുകൾ(320 km) അകലെ 2½ കിലോവാട്ട് റേഡിയോ ഉപയോഗിച്ച് വീണ്ടും സേവനത്തിൽ തിരിച്ചെത്തി.
1910 നും 1915 നും ഇടയിൽ ഒരു ഘട്ടത്തിൽ, കപ്പൽ മാവെറിക്ക് സ്റ്റീംഷിപ്പ് കമ്പനിക്ക് വിറ്റു. ഒരു കാലഘട്ട സ്രോതസ്സ് അനുസരിച്ച്, 1915 ഏപ്രിലിൽ കപ്പൽ കൈസർലിഷെ മറൈനിൽ ഉദ്യോഗസ്ഥനായിരുന്ന എഫ്. ജെബ്‌സൻ എന്നയാൾക്ക് ചാർട്ടേഡ് ചെയ്തു. 1914 ഓഗസ്റ്റിൽ ജർമ്മൻ ലൈറ്റ് ക്രൂയിസർ എസ്എംഎസ് ലീപ്‌സിഗിന് രഹസ്യമായി വീണ്ടും വിതരണം ചെയ്തതായി സംശയിക്കപ്പെടുന്ന SS മസാറ്റ്‌ലാൻ എന്ന കപ്പലിന്റെ മാസ്റ്റർ കൂടിയായിരുന്നു ജെബ്‌സൻ.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം
മത്താക്രീഡാ
മത്താക്രീഡാമലയാള ഭാഷയിലെ ഒരു വൃത്തമാണ്.
ലക്ഷണം
മത്താക്രീഡയ്ക്കെട്ടേഴായ് മമതനനമൊടു നന ലഘുഗുരുവിഹ
അസ്സു
പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ ഏഴാമത്തെ മാസമാണ് അസ്സു. ഗ്രിഗോറിയൻ ജൂലിയൻ കലണ്ടറുകളിലെ സെപ്റ്റംബർ ഒക്ടോബർ മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 30 ദിവസമുണ്ട്.
ഒക്ടോബർ
വർഗ്ഗം:നാനക്ഷി കലണ്ടർ
ജേൻ ലോർഡ് ഹെർസം
ലഘുചിത്രം|ജെയ്ൻ ലോർഡ് ഹെർസം, " [[നൂറ്റാണ്ടിലെ ഒരു സ്ത്രീ " എന്ന ഗ്രന്ഥത്തിൽ നിന്ന്]] ജേൻ ലോർഡ് ഹെർസം (ആഗസ്റ്റ് 6, 1840 - നവംബർ 29, 1928) ഒരു അമേരിക്കൻ വൈദ്യയും വോട്ടവകാശവാദിയുമായിരുന്നു.
ജീവിതരേഖ
ജെയിൻ ലോർഡ് 1840 ഓഗസ്റ്റ് 6 ന് മൈനെയിലെ സാൻഫോർഡിൽ ജനിച്ചു. അവളുടെ അച്ഛനും അമ്മയും, സാമുവൽ, സോഫിയ ഹൈറ്റ് (സ്മിത്ത്) ലോർഡ്, ഇംഗ്ലീഷ് വംശജരായിരുന്നു.
അവൾ സ്പ്രിംഗ്‌വെയ്‌ലെ, മെയ്‌നിലെ പൊതു, സ്വകാര്യ സ്‌കൂളുകളിൽ പഠിച്ചു, കുടുംബം അവിടെ നിന്ന് മാറ്റി. അവൾ പതിനാറ് വയസ്സിന് മുമ്പ് പഠിപ്പിക്കാൻ തുടങ്ങി, വീഴ്ചയിലും ശൈത്യകാലത്തും സ്കൂളിൽ പോകുകയും വേനൽക്കാലത്ത് പഠിപ്പിക്കുകയും ചെയ്തു.
1865-ൽ, 25 വയസ്സുള്ളപ്പോൾ അവർ ഡോ. നഹൂം അൽവ ഹെർസോമിനെ വിവാഹം കഴിച്ചു (മരണം 1881). അവർ ന്യൂ ഹാംഷെയറിലെ ഫാർമിംഗ്ടണിൽ സ്ഥിരതാമസമാക്കി. 1862-ൽ, അസിസ്റ്റന്റ് സർജനായി സൈന്യത്തിൽ പ്രവേശിച്ച ഡോ. നഹൂം, ആദ്യത്തെ സർജനായി സ്ഥാനക്കയറ്റം നേടി, പിന്നീട് ആഭ്യന്തരയുദ്ധകാലത്ത് ഒരു ഫീൽഡ് ഹോസ്പിറ്റലിന്റെ ചുമതല വഹിച്ചു.
യുദ്ധാനന്തരം, അദ്ദേഹം കഠിനമായ ഒരു ഗ്രാമ മെഡിക്കൽ പരിശീലനം ആരംഭിച്ചു. അഞ്ച് വർഷത്തെ അവധിക്കാലം ആവശ്യമായി വരുന്ന തരത്തിൽ അദ്ദേഹംക്ഷിണിതനായി പിന്നീട് അദ്ദേഹം ജോലി പുനരാരംഭിക്കുകയും മെയ്‌നിലെ പോർട്ട്‌ലാൻഡിൽ സ്വയം സ്ഥിരതാമസമാക്കുകയും ചെയ്തു, അവിടെ താമസിയാതെ അദ്ദേഹം തന്റെ സമയവും ഊർജവും ആവശ്യപ്പെടുന്ന ഒരു പരിശീലനം നേടി. 1881-ൽ, ആവശ്യമായ വിശ്രമത്തിനായി ഡോ. ഹെർസം വിദേശത്തേക്ക് പോയി, വിമാനമിറങ്ങി ഒരാഴ്ച കഴിഞ്ഞ് അയർലണ്ടിലെ ഡബ്ലിനിൽ വച്ച് മരിച്ചു.
ജേൻ ഭർത്താവിന്റെ അസുഖകാലത്ത് അദ്ദേഹത്തിന് വൈദ്യശാസ്ത്ര കൃതികൾ വായിച്ചു കേൽപ്പിക്കുമായിരുന്നു. അവ ആസ്വദിക്കുകയും ആവശ്യം കഴിഞ്ഞും അത് വായിക്കുകയും ചെയ്തു. അവളുടെ പ്രത്യേക ശാരീരികക്ഷമതയെക്കുറിച്ച് അവളുടെ ഭർത്താവിന് അറിയാമായിരുന്നു, മാത്രമല്ല അവൾ ഒരു മികച്ച ഫിസിഷ്യനായിത്തീരുമെന്ന് അവളോട് പലപ്പോഴും പറഞ്ഞിരുന്നു. അവളുടെ കഴിവുകളിലുള്ള അവന്റെ ആത്മവിശ്വാസത്തെക്കുറിച്ചുള്ള അറിവ് ഒരു ഉത്തേജകമായി പ്രവർത്തിച്ചു, അവൾ പ്രൊഫ. പോർട്ടെൻഡിലെ സ്റ്റീഫൻ എച്ച് വീക്സ്, മെയ്ൻ. 1883-ൽ അവൾ ഫിലാഡൽഫിയയിലെ പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു, മൂന്നു വർഷം പഠിച്ചു.
ആ സ്ഥാപനത്തിൽ നിന്ന് ബിരുദം നേടിയ ശേഷം അവൾ പോർട്ട്‌ലാൻഡിൽ ജോലി ചെയ്യാൻ തുടങ്ങി. അവൾക്ക് ആദ്യം മുതൽ തന്നെ നല്ല രോഗികൾ ഉണ്ടായിരുന്നു. പോർട്ട്‌ലാൻഡിലെ സ്ത്രീകൾക്കും കുട്ടികൾക്കുമുള്ള താൽക്കാലിക ഹോമിന്റെ ഫിസിഷ്യനായി അവർ തിരഞ്ഞെടുക്കപ്പെട്ടു, മറ്റ് ചുമതലകളിൽ ശരിയായി പങ്കെടുക്കുന്നതിന് രാജിവെക്കാൻ ബാധ്യസ്ഥനാകുന്നതുവരെ അവർ നാല് വർഷത്തോളം ആ സ്ഥാനം വഹിച്ചു. അവർ അമേരിക്കൻ മെഡിക്കൽ അസോസിയേഷനിലും സംസ്ഥാന, കൗണ്ടി മെഡിക്കൽ സൊസൈറ്റികളിലും അംഗമായിരുന്നു. 1896-ൽ, മെയിൻ അക്കാദമി ഓഫ് മെഡിസിൻ ആൻഡ് സയൻസ് പീഡിയാട്രിക്സ് വിഭാഗത്തിന്റെ പ്രസിഡന്റായി സേവനമനുഷ്ഠിച്ചു. അവർ പ്രാക്ടീഷണേഴ്‌സ് ക്ലബ്ബിലെ ഒരു അംഗം കൂടിയായിരുന്നു, 1892-ൽ അവർ പ്രസിഡന്റായി തിരഞ്ഞെടുക്കപ്പെട്ടു. സൊസൈറ്റികളിലും ക്ലബ്ബുകളിലും സാഹിത്യ ക്ലബ്ബുകളിലും മെഡിക്കൽ പേപ്പറുകൾ സംഭാവന ചെയ്യുന്നവളായിരുന്നു അവർ.
വുമൺസ് സഫ്‌റേജ് അസോസിയേഷന്റെ സജീവ അംഗമായിരുന്നു. വിദ്യാർത്ഥിയായും വൈദ്യനായും പ്രവർത്തിച്ചതിലൂടെ അവൾ ഒരു സ്ത്രീ വോട്ടവകാശവാദിയായി. അവർ മെയിൻ സ്റ്റേറ്റ് വുമൺസ് സഫ്‌റേജ് അസോസിയേഷന്റെ ട്രഷററായും പോർട്ട്‌ലാൻഡ് ഈക്വൽ സഫ്‌റേജ് ക്ലബ്ബിന്റെ പ്രസിഡന്റായും സേവനമനുഷ്ഠിച്ചു.
ലളിതപദം
മലയാള ഭാഷയിലെ ഒരു വൃത്തമാണ് ലളിതപദം.
ലക്ഷണം
ലളിതപദം നജജം യഗണാഢ്യം
ബ്ലാസ്റ്റ് ഫർണസ്
ഹേമറ്റൈറ്റ് (Fe2O3), മാഗ്നറ്റൈറ്റ് (Fe3O4) എന്നീ അയിരുകളിൽ നിന്ന് ഇരുമ്പ് വ്യാവസായികമായി നിർമ്മിക്കുന്ന ചൂളയാണ് ബ്ലാസ്റ്റ് ഫർണസ്. ഫർണസിന്റെ അടിയിൽ നിന്നും ശക്തിയായി വായു പ്രവഹിപ്പിക്കുന്നതിനാലാണ് ഈ ചൂളക്ക് പ്രസ്തുത പേര് വന്നത്. ഇരുമ്പിന്റെ അയിര്, കോക്ക് എന്നിവ കൂടാതെ ചുണ്ണാമ്പുകല്ലും ഇതിനായി ഉപയോഗിക്കുന്നു.
വർഗ്ഗം:ധാതുവിജ്ഞാനീയം വർഗ്ഗം:വ്യവസായം
പറക്കും പാമ്പിന്റെ കോവിൽ
മദ്ധ്യ മെക്സിക്കോയിലെ പുരാതന തിയോതിഹ്വാകാൻ നഗരത്തിൽ സ്ഥിതി ചെയ്യുന്ന സുപ്രധാനമായ ആരാധാനാകേന്ദ്രമാണ് പറക്കും പാമ്പിന്റെ കോവിൽ എന്ന് അറിപ്പെടുന്നു. ക്വെറ്റ്സൽ കോട്ൽ എന്നാണ് ഇവിടത്തെ സർപ്പദേവന്റെ പേര്. തിയേതിഹ്വാകാനിലെ 'മരിച്ചവരുടെ വീഥി'യുടെ തെക്കേയറ്റത്താണ് ഈ ക്ഷേത്രം സ്ഥിതി ചെയ്യുന്നു. പുരാതാന കാലത്ത് ഇവിടം രാഷ്ട്രീയകേന്ദ്രം കൂടിയായിരുന്നു. പിരമിഡ് ആകൃതിയിലാണ് ക്ഷേത്രം നിർമ്മിച്ചിരിക്കുന്നത്. സൂര്യന്റെയും ചന്ദ്രന്റെയും പിരമിഡ് ക്ഷേത്രങ്ങളാണ് ഈ ആരാധനാലയത്തിനു അടുത്തുള്ള മറ്റു രണ്ടു വിസ്മയങ്ങൾ.
ജോഹന്നാസ് സ്റ്റാർക്ക്
ഭൗതിക ശാസ്ത്രത്തിൽ നോബൽ സമ്മാന ജേതാവായ ഒരു ജെർമൻ ശാസ്ത്രജ്ഞനായിരുന്നു ജോഹന്നാസ് സ്റ്റാർക്ക് (ജർമ്മൻ ഉച്ചാരണം: [johanəs ʃtaʁk], 15 ഏപ്രിൽ 1874 - 21 ജൂൺ 1957). അദ്ദേഹം ജർമ്മനിയിലെ നാസി ഭരണത്തിൻ കീഴിൽ, ഡച്ച് ഫിസിക് പ്രസ്ഥാനത്തിൽ പ്രവർത്തിച്ചു. ആനോഡ് കിരണങ്ങളിലെ ഡോപ്ലർ പ്രഭാവം, വൈദ്യുത ഫീൽഡിൽ സ്പെക്ട്രൽ വരികൾ അകന്നു പോകുന്ന പ്രതിഭാസം എന്നിവ കണ്ടെത്തിയതിന് അദ്ദേഹത്തിന് 1919ൽ നോബൽ സമ്മാനം ലഭിച്ചു. സ്റ്റാർക്ക് തന്റെ ശാസ്ത്രജീവിതത്തിൽ 300 ൽ അധികം പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
പറക്കും പാമ്പിന്റെ കോവിൽ
ചിത്രശാല
വർഗ്ഗം:മെക്സിക്കോയിലെ ആരാധനാലയങ്ങൾ
ജോഹന്നാസ് സ്റ്റാർക്ക്
ദേശീയ സോഷ്യലിസത്തിന്റെ വലിയ വാക്താവായിരുന്നു സ്റ്റാർക്ക്. ആൽബർട്ട് ഐൻസ്റ്റീന്റെയും വെർണർ ഹൈസെൻ ബർഗിന്റെയും "യഹൂദ ഭൗതിക ശാസ്ത്രത്തിനെതിരെ" ഡച്ച് ഫിസിക് എന്ന പ്രസ്ത്ഥാനത്തിലൂടെ, ജെർമ്മൻ ഭൗതികശാസ്ത്രത്തെ നയിക്കാൻ അദ്ദേഹം ശ്രമിച്ചു(വെർണർ ഹൈസെൻ ബർഗ് യഹൂദനല്ല). ഐൻസ്റ്റീന്റെ ആപേക്ഷികതാ സിദ്ധാന്തത്തെ അംഗീകരിച്ച വാർണർ ഹെയ്സൻ ബർഗ്ഗിനെ ഒരു ദിനപത്രത്തിൽ എഴുതിയ ലേഖനത്തിൽ അദ്ദേഹം കോപാകുലനായി "വെളുത്ത യഹൂദൻ" എന്നു വിളിക്കുകയുണ്ടായി.
പുറംകണ്ണികൾ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1874-ൽ ജനിച്ചവർ
മറിയം മാതാർ
മറിയം മുഹമ്മദ് ഫാത്മാ മതർ ( مريم مطر, ജനനം 1975) യുണൈറ്റഡ് അറബ് എമിറേറ്റ്‌സ് (യുഎഇ) ആസ്ഥാനമായുള്ള ഒരു എമിറാത്തി ജനിതക ശാസ്ത്രജ്ഞയും മെഡിക്കൽ ഗവേഷകയും റേഡിയോ ഹോസ്റ്റുമാണ്. ദുബായ് ഗവൺമെന്റിൽ ഡയറക്ടർ ജനറലായി സേവനമനുഷ്ഠിക്കുന്ന ആദ്യ വനിതയാണ് മതർ, യുഎഇ ജനറ്റിക് ഡിസീസ് അസോസിയേഷന്റെ സ്ഥാപകയും ചെയർപേഴ്സണുമാണ്.
വിദ്യാഭ്യാസവും തൊഴിലും
മെഡിസിൻ ആൻഡ് സർജറിയിൽ ബിഎയും ഫാമിലി മെഡിസിൻ റെസിഡൻസി പ്രോഗ്രാമിൽ നിന്ന് ബിരുദവും നേടി. 2004-ൽ, ലീഡർഷിപ്പ് ഡെവലപ്‌മെന്റിനായുള്ള എച്ച്എച്ച് ഷെയ്ഖ് മുഹമ്മദ് ബിൻ റാഷിദ് പ്രോഗ്രാമിൽ നിന്ന് ബിരുദം നേടി, അവർ ജപ്പാനിലെ യമാഗുച്ചി സർവകലാശാലയിൽ  പിഎച്ച്ഡി ചെയ്തു.
ജീവചരിത്രം
2004-ൽ, തലാസീമിയ, അൽഷിമേഴ്‌സ്, ഓട്ടിസം, സെലിയാക് രോഗങ്ങൾ തുടങ്ങിയ രോഗങ്ങളെ കേന്ദ്രീകരിച്ചുള്ള പ്രശ്‌നങ്ങളിൽ പ്രവർത്തിക്കുന്ന യു.എ.ഇയിലെ ഒരു സന്നദ്ധ സംഘടനയായ യു.എ.ഇ ജനറ്റിക് ഡിസീസ് അസോസിയേഷൻ, മതർ സ്ഥാപിക്കുകയും നയിക്കുകയും ചെയ്യുന്നു. 2017-ലെ ഗൾഫ് ന്യൂസിലെ ലേഖനത്തിൽ മതർ ചർച്ച ചെയ്‌തതുപോലെ, സ്തനാർബുദത്തിനുള്ള ജനിതക പരിശോധന തുടങ്ങി. 2018-ൽ ഖലീജ് ടൈംസുമായി മാതാർ ചർച്ച ചെയ്‌തതുപോലെ, കുട്ടികളിലെ ജനിതകമാറ്റങ്ങൾക്കായുള്ള പുതിയ സ്‌ക്രീനിംഗിലേക്ക് അത് നയിച്ചു. യുഎഇയുടെ ഡൗൺസ് സിൻഡ്രോം അസോസിയേഷൻ അവർ സ്ഥാപിച്ചു. 2017ൽ യുഎഇയിലെ ആരോഗ്യ പ്രവർത്തകരെ ആദരിക്കുന്ന ചടങ്ങിൽ മതർ മുഖ്യപ്രഭാഷണം നടത്തി.
യുഎഇയിലെ അപൂർവ രോഗങ്ങളെക്കുറിച്ചും സ്ത്രീകൾ പ്രധാനപ്പെട്ട തീരുമാനങ്ങൾ എടുക്കുന്നത് ഒഴിവാക്കേണ്ട സമയത്തെക്കുറിച്ചും,  യുഎഇയിലെ ആരോഗ്യ സംരക്ഷണ സംരംഭങ്ങൾക്കുള്ള ധനസഹായത്തെക്കുറിച്ചും,  സ്ത്രീകൾ നേരിടുന്ന വെല്ലുവിളികളെക്കുറിച്ചും മതർ പത്രങ്ങളിൽ കൂടെ സംസാരിച്ചു. കോവിഡ്-19 പാൻഡെമിക് സമയത്ത് യു.എ.ഇ. യുഎഇയിലെ പൊതുജനാരോഗ്യത്തെക്കുറിച്ചുള്ള "അഖിർലക്" എന്ന പ്രതിദിന റേഡിയോ പ്രോഗ്രാം അവർ സഹ-ഹോസ്റ്റ് ചെയ്തിട്ടുണ്ട്.
2012-ൽ, അറേബ്യൻ ബിസിനസ് മാഗസിൻ ഏറ്റവും ശക്തരായ 100 അറബ് വനിതകളിൽ ഒരാളായി, 2015 ഏപ്രിലിൽ, ശാസ്ത്രത്തിലെ "40 വയസ്സിന് താഴെയുള്ള ഏറ്റവും ശക്തരായ 100 അറബികളിൽ" ഒരാളായി മാറ്ററിനെ തിരഞ്ഞെടുത്തു. 2014-ൽ ഇസ്ലാമിക് സയൻസസ് ജേർണൽ അവരെ ഏറ്റവും സ്വാധീനമുള്ള മുസ്ലീം വനിതാ ശാസ്ത്രജ്ഞരിൽ ഒരാളായി അംഗീകരിച്ചു. ദി അറബ് വീക്കിലി റിപ്പോർട്ട് ചെയ്ത പ്രകാരം അറബ് ഗവേഷകരിൽ രണ്ടുതവണ മാതാർ നാലാം സ്ഥാനത്തെത്തി, കൂടാതെ "ശാസ്ത്രത്തിലെ ഏറ്റവും ശക്തയായ എമിറാത്തി വനിതാ ഗവേഷകയും" ആയി.
ബാഹ്യ ലിങ്കുകൾ
വർഗ്ഗം:വനിതാ ഭിഷഗ്വരർ വർഗ്ഗം:1975-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Articles containing Arabic-language text
നിലമാങ്ങ
ഇളക്കം തട്ടാത്ത ചിതൽപുറ്റിലും കരപ്രദേശങ്ങളിലും വരമ്പുകളിലും പഴയകെട്ടിടാവശിഷ്ടത്തിനടിയിലും കണ്ടുവരുന്ന ഒരു ഔഷധകുമിളാണ് നിലമാങ്ങ. ചിതൽ കിഴങ്ങ് എന്നും ഇതിന് പേരുണ്ട്. മിഥുനം, കർക്കിടകം മാസമാകുമ്പോഴേക്കും മണ്ണിന്റെ അടിയിൽനിന്നും കറുത്ത പൊടികളോടുകൂടിയതും ഏകദേശം 5 സെ.മി. മുതൽ 15 സെ.മീ വരെ വലിപ്പുമുള്ളതുമായ നാരുകൾ ഭൂമിയിൽ പ്രത്യക്ഷപ്പെടാറുണ്ട്. ഇവ നിലമാങ്ങയിൽനിന്ന് വരുന്നതാണ്. ചിതലിന്റെ ഇഷ്ട ആഹാരമാണ് ഈ കുമിൾ. പഴയ കാലത്ത് ഒട്ടേറെ രോഗങ്ങൾക്ക് മരുന്നായി ഉപയോഗിച്ചിരുന്നു. ചുമ, മഞ്ഞപ്പിത്തം, വയറുവേദന, ചെവി വേദന, ശരീരവേദന എന്നിവക്ക് ഔഷധമായി ഇതു ഉപയോഗിച്ചിരുന്നു. .
പ്രശാന്ത് കടുത്തേടത്ത്കുനി
പ്രശാന്ത് കടുത്തേടത്ത്കുനി (ജനനം 24 ജൂൺ 1997) ഫോർവേഡായും വിങ്ങറായും കളിക്കുന്ന ഒരു ഇന്ത്യൻ ഫുട്ബോൾ കളിക്കാരൻ ആണ്. ഇപ്പോൾ കേരള ബ്ലാസ്റ്റേഴ്‌സ് എഫ്‌സിക്കു വേണ്ടി ഇന്ത്യൻ സൂപ്പർ ലീഗി ൽ കളിക്കുന്നു. ഇന്ത്യക്കു വേണ്ടി  U-19 വിഭാഗത്തിൽ ബൂട്ടണിഞ്ഞിട്ടുണ്ട്.
ഇന്ത്യൻ സൂപ്പർ ലീഗ് (2016- )
2016-ൽ കേരള ബ്ലാസ്റ്റേഴ്‌സ്-ലൂടെ  ആണ് ഇന്ത്യൻ സൂപ്പർ ലീഗിലേക്കുള്ള  പ്രവേശനം. ആ സീസണിൽ ഒരേഒരു കളിയെ ബ്ലാസ്റ്റേഴ്‌സ് ജേഴ്‌സി അണിയാൻ പ്രശാന്തനു സാധിച്ചുള്ളൂ. സീസണിന്റെ രണ്ടാം ഭാഗം പ്രശാന്ത് ചെന്നൈ സിറ്റി എഫ്‌സിക്കു വേണ്ടിയാണു കളിച്ചതു. അവിടെ വച്ചു തന്നെ തൻ്റെ ആദ്യ പ്രൊഫെഷണൽ ഗോളും പ്രശാന്ത് നേടി.
തുടർന്ന് 2017-18 സീസൺ ബ്ലാസ്റ്റേഴ്സലിലേക്കു തിരിച്ചു വന്നു, എങ്കിലും 2018 സീസണിൽ ആണ് പ്രശാന്തിന്‌ കേരള ബ്ലാസ്‌റ്റേഴ്സന് വേണ്ടി ശ്രദ്ധേയമായ പ്രകടനം കാഴ്ചവെക്കാൻ പറ്റിയത്.
=== ഇതു വരെ ഉള്ള ഗോൾ നില ===
വർഗ്ഗം:1997-ൽ ജനിച്ചവർ വർഗ്ഗം:ഇന്ത്യയിലെ ഫുട്ബോൾ കളിക്കാർ
മധുരമുള്ളങ്കി
ബ്രാസ്സിയേസി (Brassicaceae) സസ്യകുടുംബത്തിൽ‍പ്പെട്ട പച്ചക്കറിവിളയാണ് മധുരമുള്ളങ്കി (ടർണിപ്പ്). ശാസ്ത്ര നാമം ബ്രസീക്കാ റാപാ (Brassica rapa). ഇത് റഷ്യയിലും സൈബീരിയയിലും പണ്ട് വന്യസസ്യമായി വളർന്നിരുന്നു. ചൈനയോ മധ്യഏഷ്യയോ ആയിരിക്കാം ഇതിന്റെ ജന്മദേശമെന്ന് കരുതപ്പെടുന്നു.
ഉത്ഭവം
റോമൻ സംസ്കാരകാലത്തുതന്നെ മധുരമുള്ളങ്കിക്ക് വളരെ പ്രചാരം ലഭിച്ചിരുന്നതിൽ നിന്നും, അതിൻ മുൻപേ മധുരമുള്ളങ്കി കൃഷിചെയ്യാൻ ആരംഭിച്ചിരുന്നതായി മനസ്സിലാക്കാം. എന്നാൽ ഡാനിയൽ സോഹറിയും മരിയ ഹോപും നടത്തിയ പഠനങ്ങൾ പറയുന്നത് മധുരമുള്ളങ്കിയുടെ ഉൽഭവത്തെക്കുറിച്ച് നമുക്ക് വ്യക്തമായ തെളിവുകളൊന്നും ലഭ്യമല്ലെന്നാണ്.
ഘടന
മധുരമുള്ളങ്കിയുടെ കട്ടിയുള്ളതും കനം കുറഞ്ഞു പരന്നതുമായ വേരുകൾ കിഴങ്ങുകളായി രൂപാന്തരപ്പെടുന്നു. ഇത്തരം ഭക്ഷ്യയോഗ്യമായ കിഴങ്ങുകൾക്കായി ഇന്ത്യയിൽ ഇത് വിപുലമായ തോതിൽ കൃഷിചെയ്തു വരുന്നു. ഇലകൾ പരന്നതും രോമിലവും നീളം കുറഞ്ഞതുമാണ്.ഇളംതണ്ടിലും ഇലകളിലും ധാരാളം ധാതുക്കളും ജീവകങ്ങളും അടങ്ങിയിട്ടുണ്ട്. സാലഡ്, അച്ചാറുകൾ‍, കറികൾ എന്നിവ ഉണ്ടാക്കാൻ മധുരമുള്ളങ്കിയുടെ ഇലകൾ ഉപയോഗിക്കുന്നു. ഇലകൾ കാലിത്തീറ്റയായും പ്രയോജനപ്പെടുത്തുന്നു.
ഇനങ്ങൾ
മധുരമുള്ളങ്കിക്ക് സമശീതോഷ്ണ ഇനങ്ങളും (യൂറോപ്യൻ) ഉഷ്ണമേഖലാ (ഏഷ്യൻ‍) ഇനങ്ങളുമുണ്ട്. സമശീതോഷ്ണ ഇനങ്ങളിൽ മെച്ചപ്പെട്ടവ പർപ്പിൾ റ്റോപ്പ്, വൈറ്റ് ഗ്ലോബ്, സ്നോ ബോൾ, ഗോൾഡൻ ബാൾ, എർലിമിലൻ റെഡ് റ്റോപ് എന്നിവയാണ്. ഇവ രുചിയേറിയതും മധുരമുള്ളവയുമാണ്. ഉഷ്ണമേഖലാ ഇനങ്ങൾക്ക് അധികവും ചുവപ്പോ വെളുപ്പോ നിറമായിരിക്കും; ഇവയിലധികവും രൂക്ഷഗന്ധമുള്ളവയായതിനാൽ അച്ചാറുകളുണ്ടാക്കാൻ വ്യാപകമായി ഉപയോഗിക്കുന്നു.
ഉഷ്ണമേഖലാ ഇനങ്ങളുടെ വിത്തുവിതയ്ക്കുന്നത് ജൂലൈ- സെപ്റ്റംബർ മാസങ്ങളിലാണ്; സമശീതോഷ്ണ ഇനങ്ങളുടേത് സെപ്റ്റംബർ മുതൽ ഡിസംബർ വരെയുള്ള കാലയളവിലും. 25-30 ദിവസം കൊണ്ട് സമശീ തോഷ്ണയിനം വളർച്ചയെത്തുന്നു. പാകമാകാൻ കൂടുതൽ സമയമെടുക്കുന്നതും വലിയ കിഴങ്ങുകൾ ഉല്പാദിപ്പിക്കുന്നതും ഉഷ്ണമേഖലാ ഇനങ്ങളാണ്.
കടുകു ചെടിയുമായി ടർണിപ്പ് സങ്കരണം നടക്കാറുണ്ട്. അതിനാൽ കടുകുമായി കലരാതിരിക്കത്തക്ക അകലത്തിൽ മാത്രമേ ഇവ കൃഷി ചെയ്യാറുള്ളു. ഉഷ്ണമേഖലാ ഇനങ്ങളുടെ വിത്തുകൾ സമതലങ്ങളിലും സമശീതോഷ്ണ ഇനങ്ങളുടെ വിത്തുകൾ കുന്നിൻ പ്രദേശങ്ങളിലും ഉല്പാദിപ്പിക്കുന്നു.
ഇലപ്പേനും ഈച്ചപ്പുഴുക്കളും വണ്ടുകളുമാണ് മധുരമുള്ളങ്കിയെ ബാധിക്കുന്ന കീടങ്ങൾ‍. വേരുമുഴ രോഗവും കരിംചീയൽ രോഗവും ഇതിനെ ബാധിക്കാറുണ്ട്. മധുരമുള്ളങ്കി ചൂടുള്ള കാലാവസ്ഥയെ അതിജീവിക്കാൻ കെല്പുള്ളതാണ്. എങ്കിലും വേരുകളുടെ മണം, വലിപ്പം, ഘടന എന്നിവ രൂപപ്പെടാൻ 10-15°C താപനിലയുള്ള തണുത്ത കാലാവസ്ഥയാണ് അനുയോജ്യം.
ഭക്ഷ്യയോഗ്യമായ 100 ഗ്രാം കിഴങ്ങിൽ 91.6 ഗ്രാം ജലാംശം, 0.5ഗ്രാം മാംസ്യം, 0.2 ഗ്രാം കൊഴുപ്പ്, 0.9 ഗ്രാം നാര് എന്നിവയും ചുരുങ്ങിയ അളവിൽ കാർബോഹൈഡ്രേറ്റ്, കാൽസ്യം, ഫോസ്ഫറസ്, ഇരുമ്പ്, തയാമിൻ, റിബോഫ്ലാവിൻ, നിക്കോട്ടിനിക് അമ്ലം തുടങ്ങിയവയും അടങ്ങിയിരിക്കുന്നു.
പുറംകണ്ണികൾ
വർഗ്ഗം:പച്ചക്കറികൾ വർഗ്ഗം:സസ്യങ്ങൾ വർഗ്ഗം:കിഴങ്ങുകൾ
പാപുണ്യ
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സിന് ഏകദേശം 240 കിലോമീറ്റർ വടക്കുപടിഞ്ഞാറായി അധിവസിക്കുന്ന ഒരു ചെറിയ തദ്ദേശീയ ഓസ്‌ട്രേലിയൻ സമൂഹമാണ് പാപുണ്യ. പ്രധാനമായും പിന്റുപി, ലുരിറ്റ്ജ ഗ്രൂപ്പുകളിൽ നിന്നുള്ള നാടുകടത്തപ്പെട്ട നിരവധി ആദിവാസികളാണ് ഇവിടെയുള്ളത്. 2006-ലെ സെൻസസ് പ്രകാരം പാപുണ്യയിലെ ജനസംഖ്യ 299 ആയിരുന്നു. നിയന്ത്രിത ആദിവാസി പ്രദേശമായ പാപുണ്യയിൽ പ്രവേശിക്കാനോ യാത്ര ചെയ്യാനോ പ്രത്യേക അനുമതി ആവശ്യമാണ്.
2006-ലെ സെൻസസിനെ അടിസ്ഥാനമാക്കി 258 അംഗങ്ങൾ അഥവാ ജനസംഖ്യയുടെ 86.3 ശതമാനം വരുന്ന ലൂഥറനിസമാണ് പാപുണ്യയിലെ പ്രധാന മതം. എത്തിച്ചേരാൻ ഏറ്റവും വെല്ലുവിളികൾ നിറഞ്ഞ ഓസ്‌ട്രേലിയൻ കോണ്ടിനെന്റൽ ധ്രുവത്തോട് ഏറ്റവുമടുത്തുള്ള പട്ടണമാണിത്.
ഗെയ്ൽ മേരി ബ്രാഡ്‌ബ്രൂക്ക്
ഒരു ബ്രിട്ടീഷ് പരിസ്ഥിതി പ്രവർത്തകയും പരിസ്ഥിതി സാമൂഹിക പ്രസ്ഥാനമായ എക്‌സ്‌റ്റിൻക്ഷൻ റിബലിന്റെ സഹസ്ഥാപകയുമാണ് ഗെയ്ൽ മേരി ബ്രാഡ്‌ബ്രൂക്ക് (ജനനം: 30 ഏപ്രിൽ 1972).
പാപുണ്യ
പാപുണ്യയിൽ രൂപംകൊണ്ട ഓസ്‌ട്രേലിയൻ ബാൻഡും അബോറിജിനൽ റോക്ക് ഗ്രൂപ്പും ആയിരുന്നു വാരുമ്പി ബാൻഡ്.
ഗെയ്ൽ മേരി ബ്രാഡ്‌ബ്രൂക്ക്
ആദ്യകാല ജീവിതവും കരിയറും
ബ്രാഡ്ബ്രൂക്ക് 1972 ൽ ജനിച്ച് വെസ്റ്റ് യോർക്ക്ഷെയറിലെ സൗത്ത് എൽമസാളിലാണ് വളർന്നത്. അവരുടെ അച്ഛൻ സൗത്ത് കിർക്ക്ബിയിലെ ഒരു ഖനിയിൽ ജോലി ചെയ്തിരുന്നു. മാഞ്ചസ്റ്റർ സർവകലാശാലയിൽ മോളിക്യുലാർ ബയോഫിസിക്സ് പഠിച്ച അവർ പിഎച്ച്ഡി നേടി. അവർ ഇന്ത്യയിലും ഫ്രാൻസിലും പോസ്റ്റ്-ഡോക്ടറൽ ജോലികൾ ചെയ്തു.
പാപുണ്യ
ചരിത്രം
1930-കളിൽ പിന്റുപി, ലുരിറ്റ്ജ ജനതകൾ തങ്ങളുടെ പരമ്പരാഗത രാജ്യത്ത് നിന്ന് പുറത്താക്കപ്പെട്ടു. അവർ സർക്കാർ റേഷൻ ഡിപ്പോകളുള്ള ഹെർമൻസ്ബർഗ്, ഹാസ്റ്റ്സ് ബ്ലഫ് എന്നിവിടങ്ങളിലേക്ക് മാറി.
പുറത്തേക്കുള്ള കണ്ണികൾ
വർഗ്ഗം:നോർത്തേൺ ടെറിട്ടറിയിലെ ആദിവാസി സമൂഹങ്ങൾ വർഗ്ഗം:നോർത്തേൺ ടെറിട്ടറിയിലെ നഗരങ്ങൾ
ഗെയ്ൽ മേരി ബ്രാഡ്‌ബ്രൂക്ക്
ആദ്യകാല ജീവിതവും കരിയറും
2010 നവംബറിൽ 'Fix the Web' എന്ന കാമ്പെയ്‌ൻ ആരംഭിക്കുന്നത് ഉൾപ്പെടെ 2003 മുതൽ 2017 വരെ, വികലാംഗരായ ഉപയോക്താക്കൾക്കായി വിപുലമായ ഇന്റർനെറ്റ് ആക്‌സസ് പ്രോത്സാഹിപ്പിക്കുന്ന ഒരു ഓർഗനൈസേഷനായ സിറ്റിസൺസ് ഓൺലൈനിൽ അവർ 'സ്ട്രാറ്റജി ഡയറക്ടർ' ആയിരുന്നു.
ആക്ടിവിസം
2010 മുതൽ 2013 വരെയുള്ള കാലയളവിൽ ട്രാൻസിഷൻ സ്‌ട്രോഡിന്റെ വോളണ്ടറി ഡയറക്‌ടർ,  ഫ്രാക്കിംഗ് വിരുദ്ധ പ്രതിഷേധം, പ്രാദേശിക ഇൻസിനറേറ്റർ നിർമ്മിക്കുന്നതിനെതിരെയുള്ള വിവിധ പ്രവർത്തനങ്ങൾ, ഒരു നഗ്ന പ്രതിഷേധം  എന്നിവയുൾപ്പെടെ സ്‌ട്രോഡിലെ വിവിധ പ്രചാരണ ഗ്രൂപ്പുകളിൽ അവർ ഏർപ്പെട്ടിട്ടുണ്ട്. കൂടാതെ മെറിവാക്‌സ്, സ്‌ട്രോഡിലെ ആദ്യകാല എക്‌സ്‌റ്റിൻക്ഷൻ റിബലൻ റോഡ് ബ്ലോക്ക് എന്നിവയും ഉൾപ്പെടുന്നു. 2015-ൽ, ജോർജ്ജ് ബർദയ്‌ക്കൊപ്പം, അവർ കംപാഷണേറ്റ് റെവല്യൂഷൻ  എന്ന ഗ്രൂപ്പ് സ്ഥാപിച്ചു (ഇത് റൈസിംഗ് അപ്പ്! ആയി രൂപാന്തരപ്പെട്ടു. അതിൽ നിന്നാണ് എക്‌സ്‌റ്റിൻക്ഷൻ റിബലിയൻ വന്നത്). "ബ്രാഡ്ബ്രൂക്ക് അധിനിവേശ പ്രസ്ഥാനത്തിലും പീക്ക് ഓയിലിനെ ചുറ്റിപ്പറ്റിയുള്ള പ്രചാരണങ്ങളിലും ഏർപ്പെട്ടിരുന്നു. പക്ഷേ അവ ടേക്ക് ഓഫ് ചെയ്യുന്നതിൽ പരാജയപ്പെട്ടു."
2016-ൽ, അവർ കോസ്റ്റാറിക്കയിലേക്ക് ഒരു സൈക്കഡെലിക് റിട്രീറ്റിന് പോയി. "അവിടെ അവരുടെ ജോലിയിൽ എന്തെങ്കിലും വ്യക്തത തേടി അവർ അയാഹുവാസ്ക, ഇബോഗ, കാംബോ എന്നിവ എടുത്തു." ആ അനുഭവം "അവളെ പ്രചാരണത്തിലേക്കുള്ള അവരുടെ സമീപനം മാറ്റാൻ കാരണമായി". മടങ്ങിയെത്തിയ ഉടൻ തന്നെ അവർ റോജർ ഹാലമിനെ കണ്ടുമുട്ടി, അവർ ഒരുമിച്ച് എക്‌സ്‌റ്റിൻക്ഷൻ റിബലണുമായി എത്തി.
നരവംശ കാലാവസ്ഥാ വ്യതിയാനത്തിൽ നിന്നുള്ള അപകടങ്ങളെക്കുറിച്ച് അവബോധം വളർത്താൻ ബ്രാഡ്ബ്രൂക്ക് ആഗ്രഹിക്കുന്നു. വലിയ തോതിലുള്ള നിയമലംഘനത്തിന് മാത്രമേ ആവശ്യമായ മാറ്റം കൊണ്ടുവരാൻ കഴിയൂ എന്ന് വിശ്വസിക്കുന്നു.
2020 നവംബറിൽ അവളെ BBC റേഡിയോ 4 വുമൺസ് അവർ 2020 പവർ ലിസ്റ്റിൽ ഉൾപ്പെടുത്തി.
2021 ഓഗസ്റ്റിൽ, താൻ ഒരു ഡീസൽ കാർ ഓടിക്കുന്നുണ്ടെന്ന് ബ്രാഡ്ബ്രൂക്ക് സമ്മതിച്ചു. അനുയോജ്യമായ പൊതുഗതാഗതത്തിന്റെ അഭാവവും വൈദ്യുത വാഹനങ്ങളുടെ ഉയർന്ന വിലയും ചൂണ്ടിക്കാട്ടി ബ്രാഡ്ബ്രൂക്ക് തന്റെ കുട്ടികളെ കായിക മത്സരങ്ങളിലേക്ക് കൊണ്ടുപോകാൻ വാഹനം ആവശ്യമാണെന്ന് പ്രസ്താവിച്ചു.
സ്വകാര്യ ജീവിതം
ബ്രാഡ്ബ്രൂക്ക് രണ്ടുതവണ വിവാഹം കഴിച്ചു. ജെഫ്രി ഫോർഷോയെ ആദ്യം വിവാഹം കഴിച്ചു. അവർക്ക് രണ്ട് ആൺമക്കളുണ്ട്. Extinction Rebellion ന്റെ സഹസ്ഥാപകൻ കൂടിയായ അവരുടെ മുൻ പങ്കാളി സൈമൺ ബ്രാംവെല്ലിനെപ്പോലെ അവർ സ്ട്രോഡിലാണ് താമസിക്കുന്നത്.
പുറംകണ്ണികൾ
വർഗ്ഗം:1972-ൽ ജനിച്ചവർ വർഗ്ഗം:കാലാവസ്ഥാ പ്രവർത്തകർ
ലോസ് അരായെനെസ് ദേശീയോദ്യാനം
ലോസ് അരായാനെസ് ദേശീയോദ്യാനം (Spanish: Parque Nacional Los Arrayanes), 17.53 ചതുരശ്ര കിലോമീറ്റർ വിസ്തീർണ്ണമുള്ള അർജന്റീനയിലെ ഒരു ദേശീയ ഉദ്യാനമാണ്. വില്ല ലാ അൻഗോസ്റ്റുറ യിൽ നിന്ന് 3 കിലോമീറ്റർ ദൂരത്തിലുള്ള ന്യൂക്വെൻ പ്രവിശ്യ യിലെ നഹ്വൽ ഹൂപ്പി തടാകത്തിൻറെ തീരത്തെ ക്വട്രിഹെ ഉപദ്വീപ് മുഴുവനായി ഈ ദേശീയോദ്യാനത്തിൽ ഉൾപ്പെടുന്നു.
ഉപദ്വീപിന്റെ അവസാനഭാഗംവരെ പോകുന്ന വഴിയിൽ അരായൻ മരങ്ങൾ (Luma apiculate) കാണുവാൻ സാധിക്കുന്നു. 300 വർഷങ്ങൾ പഴക്കമുള്ള അരായൻ മരങ്ങൾ നിറഞ്ഞ വനങ്ങൾ തെക്കുഭാഗത്ത് 0.2 ചരുരശ്ര കിലോമീറ്റർ പ്രദേശങ്ങളെ ഉൾക്കൊള്ളുന്നു.
നഹ്വെൽ ഹൂപ്പി തടാകത്തിന്റെ വിവിധ ഭാഗങ്ങളിൽ നിന്ന് ബോട്ടിലൂടെ ഈ വനത്തിലെത്തിച്ചേരാൻ കഴിയും, അല്ലെങ്കിൽ വില്ല ലാ അൻഗോസ്റ്റുറ തുറമുഖത്തിലെ ദേശീയോദ്യാനത്തിൻറെ തുടക്കത്തിൽ നിന്ന് 12 കിലോമീറ്റർ ദൂരമുള്ള പാതയിലൂടെയും ഇവിടെ എത്തിച്ചേരാൻ സാധിക്കുന്നു. മലഞ്ചെരിവിലെ ഉയരങ്ങളും താഴ്ച്ചകളും കൊണ്ടു നിറഞ്ഞ ഈ പാത തരണം ചെയ്യുന്നതിന സാധാരണയായി മൌണ്ടൻ ബൈക്കുകൾ ഉപയോഗിക്കുന്നു.
ഈ പ്രദേശത്ത് പുഡു (ഒരുതരം മാൻ), ഹ്യൂമുൾ മാൻ, ഗ്വനാക്കോകൾ, മോണിറ്റോസ് ഡി മോണ്ടെ, കുറുനരികൾ എന്നീ മൃഗങ്ങളാണ് പ്രധാനമായുള്ളത്. പക്ഷികളിൽ കൊണ്ടോറുകൾ, പ്രാപ്പിടിയനുകൾ, പരുന്തുകൾ, മരംകൊത്തികൾ എന്നിവയെ കാണുവാൻ സാധിക്കുന്നു.
ഇതു നേരത്തേതന്നെ നഹ്വെൽ ഹൂപ്പി ദേശീയോദ്യാനത്തിൻറെ ഭാഗമായിരുന്നെങ്കിലും, ഈ പ്രദേശത്തെ അപൂർവ്വമായ അരായൻ വൃക്ഷങ്ങളെ സംരക്ഷിക്കുന്നതിനായിട്ടാണ് ലോസ് അരായനെസ് ദേശീയോദ്യാനം 1971 ൽ രൂപീകരിക്കപ്പെട്ടത്.
വേഗത്തിലൊടിയുന്ന തരത്തിലുള്ള ഈ മരങ്ങളുടെ വേരുകളും മണ്ണും സംരക്ഷിക്കുന്നതിനായും സന്ദർകർക്ക് കറുവപ്പട്ടയുടെ നിറമുള്ള വൃക്ഷങ്ങളുടെ കാഴ്ച്ച ആസ്വദിക്കുന്നതിനുമായി ഒരു മരം കൊണ്ടുള്ള നടപ്പാത ഇവിടെ ഉണ്ടാക്കിയിട്ടുണ്ട്.
അവലംബം
വർഗ്ഗം:അർജന്റീനയിലെ ദേശീയോദ്യാനങ്ങൾ
കേരള സ്കൂൾ ശാസ്ത്രോത്സവം
കേരളത്തിലെ 90 ശതമാനം കുട്ടികളും പഠനം നടത്തുന്നത് പൊതു വിദ്യാലയങ്ങളിൽ ആണ്. ശാസ്ത്രരംഗങ്ങളിൽ ഉള്ള അവരുടെ കഴിവു തെളിയിക്കാനായുള്ള ഒരു വാർഷിക ഉൽസവമാണ് കേരള സ്കൂൾ ശാസ്ത്രോത്സവം. കേരള സ്കൂൾ ശാസ്ത്രോത്സവം നാലു തലങ്ങളുള്ള മത്സരവേദിയാണ്. സ്കൂൾ തലം, ഉപജില്ലാതലം, ജില്ലാതലം, സംസ്ഥാനതലം എന്നിങ്ങനെ വിവിധ ഘട്ടങ്ങളിൽ കുട്ടികൾക്കു മത്സരിക്കാം. സ്കൂൾ ശാസ്ത്രോത്സവത്തിൽ ''കേരള സ്കൂൾ ശാസ്ത്രമേള, കേരള സ്കൂൾ പ്രവൃത്തി പരിചയമേള, കേരള സ്കൂൾ ഗണിതശാസ്ത്രമേള, കേരള സ്പെഷ്യൽ സ്കൂൾ പ്രവൃത്തി പരിചയമേള, കേരള സ്കൂൾ ഐ. റ്റി. മേള,കേരള സ്കൂൾ ശാസ്ത്രമേള, കേരള സ്കൂൾ സാമൂഹ്യ ശാസ്ത്രമേള, വൊക്കേഷണൽ എക്സ്പോ ആന്റ് കരിയർ ഫെസ്റ്റ്'' എന്നിങ്ങനെ  7 വിഭാഗത്തിൽപ്പെട്ട മേളകൾ നടക്കുന്നുണ്ട്. പതിനായിരത്തിൽക്കൂടുതൽ കുട്ടികൾ പങ്കെടുക്കുന്ന, പ്രൈമറി മുതൽ ഹയർ സെക്കന്ററി വരെയുള്ള കുട്ടികളുടെ കഴിവു തെളിയിക്കാനുള്ള ഈ മേള, ഏഷ്യയിലെ തന്നെ ഏറ്റവും വലിയ ശാസ്ത്രമേളയാണ്. കേരളത്തിലെ വിദ്യാഭ്യാസ വകുപ്പിന്റെ നേതൃത്വത്തിലാണ് ഈ വലിയ മേള അരങ്ങേറുന്നത്.
കേരള സ്കൂൾ ശാസ്ത്രമേള
വളരെ വിപുലമായ ക്രമീകരണങ്ങളോടെയാണ് ഓരോ വർഷവും കേരള വിദ്യാഭ്യാസ വകുപ്പ് ഈ മേള നടത്തുന്നത്. 2015-16 ലെ കേരള സ്കൂൾ ശാസ്ത്രമേള നാൽപ്പത്തി ഒൻപതാം മേളയായിരുന്നു. 1965 - 66 ലായിരുന്നു ആദ്യ മേള നടന്നത്.
താഴെപ്പറയുന്നവയാണ് മത്സരയിനങ്ങൾ : ലോവർ പ്രൈമറി വിഭാഗം അപ്പർ പ്രൈമറി വിഭാഗം ഹൈസ്കൂൾ ഹയർ സെക്കന്ററി / വൊക്കേഷണൽ ഹയർ സെക്കന്ററി ഇതുകൂടാതെ താഴെപ്പറയുന്ന മത്സരങ്ങളും നടക്കും
കേരള സ്കൂൾ ഗണിതശാസ്ത്രമേള
ഗണിതശാസ്ത്രത്തിനു മാത്രമായി ഒരു മേള നടത്തുന്നു. മുപ്പതു വർഷമായി മുടങ്ങാതെ ഈ മേള നടന്നു വരുന്നു. മത്സർ ഇനങ്ങൾ '''എൽ. പി. വിഭാഗം''' '''യു. പി. വിഭാഗം''' '''എച്ച്. എസ്., ഹയർ സെക്കൻഡറി / വൊക്കേഷണൽ ഹയർ സെക്കൻഡറി വിഭാഗം'''
കേരള സ്പെഷ്യൽ സ്കൂൾ പ്രവൃത്തി പരിചയമേള
കേരള സ്പെഷ്യൽ സ്കൂൾ പ്രവൃത്തി പരിചയമേള നടത്തുന്നത് പ്രത്യേക പരിഗണന അർഹിക്കുന്ന കുട്ടികൾക്കു വേണ്ടിയാണ്. 19 വർഷമായി ഇതു തുടങ്ങിയിട്ട്.
കേരള സ്കൂൾ ഐ. റ്റി. മേള
വിവരസാങ്കേതികവിദ്യയുടെ ഈ കാലത്ത് കേരളത്തിലെ സ്കൂളുകളിൽ വിവരസാങ്കേതികവിദ്യ ഒന്നാം ക്ലാസ്സു തൊട്ടുതന്നെ അഭ്യസിച്ചു വന്നിരുന്നു. അതിന്റെ ഫലമായി ഈ രംഗത്ത് പ്രാഗല്ഭ്യം തെളിയിക്കാൻ കുട്ടികൾക്കുള്ള അവസരമായാണ് കേരള സ്കൂൾ ഐ. റ്റി. മേള നടത്തുന്നത്. കഴിഞ്ഞ 14 വർഷമായി കേരളത്തിലെ പൊതുവിദ്യാലയങ്ങളിലെ കുട്ടികൾ ഈ മേളയിൽ പങ്കെടുക്കുന്നു. താഴെപ്പറയുന്ന ഇനങ്ങളിലായാണു മത്സരങ്ങൾ നടക്കുന്നത്.
കേരള സ്കൂൾ സാമൂഹ്യ ശാസ്ത്രമേള
കഴിഞ്ഞ പത്തു വർഷമായി കേരള സ്കൂൾ സാമൂഹ്യ ശാസ്ത്രമേള നടക്കുന്നു. മത്സരയിനങ്ങൾ എല്ലാ വിഭാഗത്തിലും പെട്ട വിദ്യാർത്ഥികൾക്കും സംസ്ഥാനതലം വരെയുണ്ട്. അപ്പർ പ്രൈമറി വിഭാഗം 4 ഇനങ്ങൾ '''ഹൈസ്കൂൾ, ഹയർ സെക്കൻഡറി, വി. എച്ച്. എസ്. എസ്. വിഭാഗം''' ഇനങ്ങൾ
അദ്ധ്യാപകർക്കുള്ള ടീച്ചിംഗ് എയ്ഡ് / ടീച്ചേഴ്സ് പ്രോജക്റ്റ് മത്സരങ്ങൾ
അദ്ധ്യാപകർക്ക് പ്രൈമറി, എച്ച്. എസ്.., എച്ച്. എസ്. എസ്., വി. എച്ച്. എസ്. എസ്. എന്നീ വിഭാഗങ്ങളിൽ മത്സരം ഉണ്ടായിരിക്കും. ശാസ്ത്ര, ഗണിതശാസ്ത്ര സാമൂഹ്യ ശാസ്ത്ര വിഷയങ്ങളിൽ ആണു മത്സരങ്ങൾ നടത്തുക. ഏതു വിഷയങ്ങൾ കൈകാര്യം ചെയ്യുന്ന അദ്ധ്യാപകനും മത്സരത്തിൽ പങ്കെടുക്കാവുന്നതാണ്.
വൊക്കേഷണൽ എക്സ്പോ ആന്റ് കരിയർ ഫെസ്റ്റ്
തൊഴിലധിഷ്ടിത കോഴ്സുകൾ പഠിക്കുന്ന കുട്ടികൾക്ക് അവരുടെ കഴിവുകൾ തെളിയിക്കുന്നതിനും പുതിയ ജോലികൾ കണ്ടെത്തുന്നതിനും സഹായിക്കുന്ന മേളയാണിത്. കുട്ടികൽ തങ്ങളുടെ മേഖലകളിലെ കണ്ടുപിടിത്തങ്ങളും പ്രവർത്തനങ്ങളും വിപണനം ചെയ്യാനുള്ള അവസരം ഇതുവഴി ലഭിക്കുന്നു. ഈ മേള തുടങ്ങിയിട്ട് 11 വർഷമായി.
അദ്ധ്യാപകർക്കും അവസരം
അദ്ധ്യാപകർക്കും ഈ മേളയിൽ പങ്കെടുക്കാൻ അവസരമുണ്ട്. ശാസ്ത്രമോ സാമൂഹ്യവിഷയങ്ങളോ പഠിപ്പിക്കുന്നവർക്ക് തങ്ങളുടെ കഴിവു തെളിയിക്കാൻ അവസരം ലഭിക്കും. അദ്ധ്യാപക പ്രൊജക്ട്, ടീച്ചിംഗ് എയ്ഡ് എന്നിവയ്ക്കു മത്സരിക്കാം.
നടത്തിപ്പ്
ഈ മേളകൾ എല്ലാം കഴിവതും ഒന്നിച്ചാണ് നടത്താറ്. എന്നാൽ ഐ. റ്റി. ക്വിസ് പോലുള്ളവ മറ്റൊരു തീയതി നടത്തിയിട്ടുണ്ട്. സാധാരണ അഞ്ചു ദിവസങ്ങൾ കൊണ്ടാണ് ഈ മേളകൾ പൂർത്തിയാക്കുന്നത്.
ഓരോ മേളയും തുടങ്ങുന്നതിനു മാസങ്ങൾക്കു മുമ്പേതന്നെ ആവശ്യമായ കമ്മറ്റിയെ വിളിച്ചുകൂട്ടി വേണ്ട ക്രമീകരണം നടത്തുന്നു. മേളയ്ക്കുള്ള സമയവും സ്ഥലവും മു‌ൻകൂർ നിശ്ചയിക്കും. ശാസ്ത്രോത്സവം സമയരേഖ
അവലംബം
http://www.itquiz.in/category/kerala-state-it-quiz/
വർഗ്ഗം:ശാസ്ത്രം വർഗ്ഗം:ഐടി@സ്കൂൾ പദ്ധതി
ഗവൺമെൻറ്, വി.എച്ച്.എസ്.എസ് ഞെക്കാട്
തിരുവനന്തപുരം ജില്ലയിലെ പഴക്കമേറിയ വിദ്യാലയങ്ങളിലൊന്നാണ് 1915-ൽ സ്ഥാപിച്ച ഗവൺമെൻറ്, വി.എച്ച്.എസ്.എസ് ഞെക്കാട്. 1915 ജൂണിൽ‍ ഒരു ലോവർ പ്രൈമറി സ്കൂൾ എന്ന നിലയിലാണ് ഈ വിദ്യാലയം സ്ഥാപിതമായത്. ‍പിന്നീട്‍ മിഡിൽ സ്കൂളായും തുടർന്ന് ഹൈസ്കൂളായും ഉയർത്തപ്പെട്ടു. 1994-ൽ വിദ്യാലയത്തിലെ വൊക്കേഷണൽ ഹയർ സെക്കണ്ടറി വിഭാഗം പ്രവർത്തനമാരംഭിച്ചു. 2014 ൽ വിദ്യാലയത്തിലെ വൊക്കേഷണൽ ഹയർ സെക്കണ്ടറി വിഭാഗം പ്രവർത്തനമാരംഭിച്ചു.
സമ്പൂർണ ഹൈടെക് വിദ്യാലയം
2019 ജൂലൈ 9-ന് നടന്ന ചടങ്ങിൽ  കേരളത്തിലെ വിദ്യാഭ്യാസമന്ത്രിയായ പ്രൊഫ. സി. രവീന്ദ്രനാഥ് ഈ സ്കൂളിനെ സമ്പൂർണ ഹൈടെക് വിദ്യാലയമായി പ്രഖ്യാപിച്ചു. പൂർണമായും പൊതുജന പങ്കാളിത്തത്തോടെ 45 ക്ലാസ്സ് മുറികൾ ആധുനികവൽക്കരിച്ച് ജില്ലയിലെ തന്നെ ആദ്യ സമ്പൂർണ ഹൈടെക് വിദ്യാലയങ്ങളിലൊന്നായി ഞെക്കാട് സ്കൂൾ.
പി.സി. തുളസി
ഇന്ത്യയിലെ പ്രശസ്ത മലയാളി ബാഡ്മിന്റൺ താരമാണ് ''' പി.സി. തുളസി' (പുത്തൻപുരയിൽ ചന്ദ്രിക തുളസി'') കേരളത്തിൽ പാലക്കാട് ജില്ലയിൽ 31 ആഗസ്റ്റ്‌ 1991 ജനിച്ചു. 2012-ൽ മുംബൈയിൽ നടന്ന ടാറ്റാ ഓപ്പൺ ഇന്ത്യ ഇന്റർനേഷണൽ ചാലഞ്ച് മത്സരത്തിൽ വിജയിച്ചു. 2013 ജൂണിൽ സിംഗപ്പുർ ഓപ്പൺ സൂപ്പർസീരീസ് ബാഡ്മിന്റൺ ചാമ്പ്യൻഷിപ്പിന് യോഗ്യത നേടി.
2013 ജൂലൈ 21 ന് പുണെയിൽ നടന്ന സീനിയർ നാഷനൽ റാങ്കിങ്ങ് ബാഡ് മിന്റൻ ചാമ്പ്യൻഷിപ്പിൽ വിജയിച്ചു. ദേശീയ റാങ്കിങ്ങിൽ 4-ാം സ്ഥാനത്തുള്ള പി.സി. തുളസി ഈ വിജയത്തോടെ ഒന്നാം റാങ്കിലേക്ക് എത്താനുള്ള സാധ്യത ഉണ്ട്.
അവലംബം
വർഗ്ഗം:ഇന്ത്യൻ ബാഡ്മിന്റൻ കളിക്കാർ വർഗ്ഗം:1991-ൽ ജനിച്ചവർ
കടക്
പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ എട്ടാമത്തെ മാസമാണ് കടക്. ഗ്രിഗോറിയൻ ജൂലിയൻ കലണ്ടറുകളിലെ ഒക്ടോബർ നവംബർ മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 30 ദിവസമുണ്ട്.
നവംബർ
വർഗ്ഗം:നാനക്ഷി കലണ്ടർ
കടവല്ലൂർ ശ്രീരാമസ്വാമിക്ഷേത്രം
ദക്ഷിണേന്ത്യയിൽ കേരളത്തിലെ തൃശ്ശൂർ, മലപ്പുറം ജില്ലകളുടെ അതിർത്തിഗ്രാമമായ കടവല്ലൂരിൽ സ്ഥിതിചെയ്യുന്ന ഒരു പുരാതന ഹിന്ദുക്ഷേത്രമാണ് കടവല്ലൂർ ശ്രീരാമസ്വാമിക്ഷേത്രം. ഈ ക്ഷേത്രത്തിലെ പ്രതിഷ്ഠ നടത്തിയത് പാണ്ഡവരിൽ രണ്ടാമനായ ഭീമസേനന്റെ പുത്രൻ ഘടോൽകചനാണെന്ന് പറയപ്പെടുന്നു. ഈ ക്ഷേത്രത്തിൽ വൃശ്ചികമാസത്തിൽ നടത്തിവരുന്ന അന്യോന്യം വളരെ പ്രസിദ്ധമാണ്. കൊച്ചിൻ ദേവസ്വം ബോർഡിന്റെ കീഴിലാണ് ഈ ക്ഷേത്രം വരുന്നത്.
ഐതിഹ്യം
ഈ ക്ഷേത്രത്തിലെ പ്രതിഷ്ഠ ശ്രീരാമനായി സങ്കല്പിയ്ക്കപ്പെടുന്നെങ്കിലും വാസ്തവത്തിൽ ചതുർബാഹുവായ മഹാവിഷ്ണുവാണ്. ഇവിടത്തെ വിഗ്രഹം ശ്രീരാമചന്ദ്രന്റെ പിതാവായ ദശരഥമഹാരാജാവ് പൂജിച്ചിരുന്നതായി പറയപ്പെടുന്നു. പിന്നീട് ഇത് ശ്രീരാമന്റെയും അതിനുശേഷം ലങ്കാധിപതിയായ വിഭീഷണന്റെയും കൈവശം വന്നുചേർന്നു. ദ്വാപരയുഗത്തിൽ ധർമ്മപുത്രരുടെ രാജസൂയ സമയത്ത് ഭീമപുത്രനായ ഘടോൽകചൻ ലങ്ക സന്ദർശിച്ചു. ധർമ്മപുത്രരുടെ ചക്രവർത്തി പദം അംഗീകരിയ്ക്കുന്നതായും യുദ്ധത്തിന് താൻ ഒരുക്കമല്ലെന്നും വിഭീഷണൻ അറിയിച്ചു. എങ്കിൽ ലങ്കയിലെ ഏറ്റവും വിലപിടിപ്പുള്ള സമ്മാനം നൽകണമെന്നായി ഘടോൽക്കചൻ. എന്തു നൽകണമെന്ന് ആലോചിക്കുന്ന വിഭീഷണന് അപ്പോൾ ഒരു അശരീരിയുണ്ടായി. അതനുസരിച്ച്, അദ്ദേഹം തന്റെ കൈവശമുണ്ടായിരുന്ന വിഷ്ണുവിഗ്രഹം ഘടോൽകചന് സമ്മാനിച്ചു. തുടർന്ന് ഇന്ന് ക്ഷേത്രമിരിയ്ക്കുന്ന സ്ഥലത്തെത്തിയ ഘടോൽകചൻ ശ്രീകൃഷ്ണ നിർദ്ദേശപ്രകാരം വിഗ്രഹം പ്രതിഷ്ഠിച്ചു. ഘടോൽകചൻ പ്രതിഷ്ഠിച്ച വിഗ്രഹമിരിയ്ക്കുന്ന സ്ഥലം 'ഘടോൽകചപുരം' എന്നും പിന്നീട് 'കടവല്ലൂർ' എന്നുമറിയപ്പെട്ടു. തന്റെ കൈവശമുണ്ടായിരുന്ന മറ്റൊരു വിഷ്ണുവിഗ്രഹം ഘടോൽകചൻ|ഘടോൽകചൻ ഗുരുവായൂരിനടുത്തുള്ള എളവള്ളി എന്ന സ്ഥലത്തും പ്രതിഷ്ഠിച്ചു. ഈ ക്ഷേത്രം ഇപ്പോൾ 'മറ്റേ കടവല്ലൂർ ക്ഷേത്രം' (മറ്റം കടവല്ലൂർ) എന്ന പേരിൽ അറിയപ്പെടുന്നു. ഇവിടെയും പ്രതിഷ്ഠ ശ്രീരാമൻ തന്നെ.
ചരിത്രം
കടവല്ലൂർ ശ്രീരാമസ്വാമിക്ഷേത്രത്തിന് ഏകദേശം അയ്യായിരം വർഷം പഴക്കമുണ്ടെന്ന് പറയുന്നുണ്ടെങ്കിലും അത് തെളിയിയ്ക്കാനുള്ള രേഖകളൊന്നും തന്നെയില്ല. ക്ഷേത്രം ആദ്യം പന്നിയൂർ ഗ്രാമത്തിലെ പാറമന എന്ന ബ്രാഹ്മണകുടുംബത്തിന്റെ ഊരാണ്മയിലായിരുന്നു. അതിസമ്പന്നമായ ഒരു കുടുംബമായിരുന്നു പാറമന ഇല്ലം. അക്കാലത്ത് ക്ഷേത്രത്തിന് പലയിടത്തായി ഭൂസ്വത്തുക്കളും മറ്റ് വസ്തുവകകളുമുണ്ടായിരുന്നു. പാറമന നമ്പൂതിരിയ്ക്ക് ക്ഷേത്രം നോക്കിനടത്താൻ കഴിയാതായപ്പോൾ ക്ഷേത്രം കൊച്ചി രാജാവ് ഏറ്റെടുത്തു. 1949-ൽ കൊച്ചിൻ ദേവസ്വം ബോർഡ് രൂപവത്കരിച്ചപ്പോൾ ക്ഷേത്രം ഇതിന്റെ കീഴിലായി. ഇപ്പോൾ കൊച്ചിൻ ദേവസ്വം ബോർഡിന്റെ കീഴിലുള്ള 'ബി' ഗ്രേഡ് ദേവസ്വമാണ് കടവല്ലൂർ ദേവസ്വം.
കേരളത്തിലെ വൈദിക സംസ്കാരത്തിന്റെ അവശേഷിപ്പായ കടവല്ലൂർ അന്യോന്യം ഈ ക്ഷേത്രത്തിന്റെ മുഖ്യ ആകർഷണമാണ്. ഏകദേശം നാന്നൂറുവർഷം പഴക്കമുണ്ട് ഈ പരിപാടിയ്ക്ക്. തൃശ്ശൂർ, തിരുനാവായ ബ്രഹ്മസ്വം മഠങ്ങളിലെ വിദ്യാർത്ഥികളാണ് ഈ പരിപാടി നടത്തുന്നത്. കൊച്ചി രാജാവിന്റെ കീഴിലുണ്ടായിരുന്ന തൃശ്ശൂരും സാമൂതിരിയുടെ കീഴിലുണ്ടായിരുന്ന തിരുനാവായയും കടവല്ലൂരിൽ നിന്ന് ഏകദേശം തുല്യദൂരത്താണ്. ഇരു രാജ്യങ്ങളുടെയും അതിർത്തിപ്രദേശമായിരുന്നു കടവല്ലൂർ. കൊച്ചി രാജാവും സാമൂതിരിയും ബദ്ധശത്രുക്കളായിരുന്നു. അതിനാൽ ഇരുവരുടെയും കീഴിലുള്ള മഠങ്ങളിലെ പണ്ഡിതന്മാർ തമ്മിലുള്ള മത്സരമായിട്ടാണ് ഇത് തുടങ്ങിയത്. ഒരുകാലത്ത് കേരളം മുഴുവൻ പേരുകേട്ട ഈ മഹോത്സവം ഇന്ത്യയ്ക്ക് സ്വാതന്ത്ര്യം ലഭിച്ച 1947-ൽ നിലച്ചുപോയി. പിന്നീട് 1989-ലാണ് ഇത് പുനരാരംഭിച്ചത്. 1991 മുതൽ കടവല്ലൂർ അന്യോന്യ പരിഷത്ത് എന്ന രജിസ്റ്റേഡ് സംഘടനയാണ് കടവല്ലൂർ അന്യോന്യം നടത്തിപ്പോരുന്നത്.
ക്ഷേത്രപരിസരവും മതിലകവും
കടവല്ലൂർ ഗ്രാമത്തിന്റെ ഏതാണ്ട് ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്. പടിഞ്ഞാറോട്ടാണ് ക്ഷേത്രത്തിന്റെ ദർശനം. പടിഞ്ഞാറേ നടയിൽ ഇരുനില ഗോപുരം പണിതിട്ടുണ്ട്. ഓടുമേഞ്ഞ ഈ ഗോപുരത്തിന് എടുത്തുപറയത്തക്ക പ്രത്യേകതകളൊന്നുമില്ല. ഗോപുരത്തിന്റെ മുന്നിൽ പതിവുപോലെ ഒരു അരയാൽമരം കാണാം. ഹൈന്ദവവിശ്വാസപ്രകാരം പുണ്യവൃക്ഷമായ അരയാലിന്റെ മുകളിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടികൊള്ളുന്നു. അതിനാൽ അരയാൽ ത്രിമൂർത്തീസ്വരൂപമായി കണക്കാക്കപ്പെടുന്നു. ദിവസവും രാവിലെ അരയാലിനെ ഏഴുവലം വയ്ക്കുന്നത് പുണ്യമായി കണക്കാക്കപ്പെടുന്നു. അരയാലിനപ്പുറം ഒരു പേരാൽമരവുമുണ്ട്. ഗോപുരത്തിന്റെ വടക്കുഭാഗത്ത് ദേവസ്വം ഓഫീസും സ്റ്റേജും കാണാം. കൊച്ചിൻ ദേവസ്വം ബോർഡിനുകീഴിലുള്ള ഒരു 'ബി ഗ്രേഡ് ദേവസ്വമായ കടവല്ലൂർ ദേവസ്വത്തിന്റെ മേൽനോട്ടം ഒരു എക്സിക്യൂട്ടീവ് ഓഫീസർക്കാണ്. സ്റ്റേജിൽ വിശേഷദിവസങ്ങളിൽ പരിപാടികളുണ്ട്. ഓഫീസിന്റെ തൊട്ടുമുന്നിലായി കിഴക്കോട്ട് ദർശനമായി മൂന്ന് ശ്രീകോവിലുകളുണ്ട്. ശ്രീ ധർമ്മശാസ്താവ്, ശ്രീ അയ്യപ്പൻ, ഭഗവതി എന്നിവരാണ് യഥാക്രമം ശ്രീകോവിലുകളിലുള്ളത്. ഇവർക്ക് നിത്യേന പൂജകളുണ്ട്. ക്ഷേത്രക്കുളം തെക്കുഭാഗത്തായി സ്ഥിതിചെയ്യുന്നു. അതിവിശാലമായ കുളമാണ് ഇവിടെയുള്ളത്.
പടിഞ്ഞാറേ ഗോപുരത്തിലൂടെ അകത്തുകടന്നാൽ ആദ്യമെത്തുന്നത് വലിയ ആനക്കൊട്ടിലിലാണ്. സാമാന്യം വലുതാണ് ഈ ആനക്കൊട്ടിൽ. ഇതിനകത്തുതന്നെയാണ്, ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരവുമുള്ളത്. താരതമ്യേന പഴക്കം കുറവാണ് ഈ കൊടിമരത്തിന്. കൊടിമരത്തിനപ്പുറം ക്ഷേത്രത്തിലെ വലിയ ബലിക്കല്ലുണ്ട്. ഇവിടെ ബലിക്കൽപ്പുരയില്ല.
ഏകദേശം മൂന്നേക്കർ വിസ്തീർണ്ണം വരുന്ന മതിലകമാണ് കടവല്ലൂർ ക്ഷേത്രത്തിലേത്. സാധാരണ ക്ഷേത്രങ്ങളിലുള്ള പ്രത്യേകതകളേ ക്ഷേത്രത്തിൽ കാണാനുള്ളൂ. നാലമ്പലത്തിനുപുറത്ത് ഉപദേവതാക്ഷേത്രങ്ങളൊന്നുമില്ല. ഇത് ക്ഷേത്രത്തിന്റെ പ്രത്യേകതയാണ്. കിഴക്കുഭാഗത്തും ഒരു ഗോപുരം കാണാം. ഇത് താരതമ്യേന ചെറുതാണ്.
ശ്രീകോവിൽ
ചതുരാകൃതിയിൽ തീർത്ത ഇരുനില ശ്രീകോവിലാണ് ക്ഷേത്രത്തിലുള്ളത്. കരിങ്കല്ലിൽ തീർത്ത ശ്രീകോവിലിന്റെ ഇരുനിലകളും ചെമ്പുമേഞ്ഞിട്ടുണ്ട്. മുകളിൽ സ്വർണ്ണത്താഴികക്കുടം ശോഭിച്ചുനിൽക്കുന്നു. ശ്രീകോവിലിനകത്ത് മൂന്ന് മുറികളുണ്ട്. അവയിൽ കിഴക്കേ അറ്റത്തുള്ളതാണ് വിഗ്രഹം പ്രതിഷ്ഠിച്ച ഗർഭഗൃഹം. ആറടിയോളം ഉയരമുള്ള ചതുർബാഹുവിഗ്രഹത്തിൽ പടിഞ്ഞാറോട്ട് ദർശനമായി കടവല്ലൂരപ്പൻ കുടികൊള്ളുന്നു. ശ്രീരാമസങ്കല്പത്തിലാണ് പൂജയെങ്കിലും വിഗ്രഹം വിഷ്ണുവിന്റേതെന്ന് വ്യക്തമായി പറയാൻ കഴിയും. വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീ കടവല്ലൂരപ്പൻ, ശ്രീലകത്ത് കുടികൊള്ളുന്നു.
ശ്രീകോവിലിന്റെ പുറംചുവരുകൾ പൂർണ്ണമായും വെള്ളപൂശിയ നിലയിലാണ്. ഇവിടെ ഇതുവരെ ചുവർച്ചിത്രങ്ങൾ വരച്ചിട്ടില്ല. എന്നാൽ, ധാരാളം ദാരുശില്പങ്ങൾ ഇവിടെയുണ്ട്. രാമായണം, ഭാഗവതം തുടങ്ങിയ പുരാണങ്ങളിൽ നിന്നുള്ള കഥകളാണ് അധികവും. വടക്കുവശത്ത്, അഭിഷേകജലം ഒഴുകിപ്പോകാൻ ഓവ് പണിതിട്ടുണ്ട്.
നാലമ്പലം
ശ്രീകോവിലിനെ ചുറ്റിപ്പറ്റി നാലമ്പലം പണിതിരിയ്ക്കുന്നു. താരതമ്യേന സ്ഥലം കുറവാണ് നാലമ്പലത്തിനെങ്കിലും പ്രദക്ഷിണം നിർബാധം നടത്താം. നാലമ്പലത്തിലേയ്ക്കുള്ള പ്രവേശനകവാടത്തിന് ഇരുവശവും വാതിൽമാടങ്ങളുണ്ട്. വടക്കേ വാതിൽമാടത്തിലാണ് ശ്രീരാമദാസനായ ഹനുമാൻ സ്വാമിയുടെ പ്രതിഷ്ഠ. വളരെ ചെറിയൊരു വിഗ്രഹമാണ് ഹനുമാന്റേത്. തെക്കോട്ടാണ് ദർശനം. ഹനുമദ്പ്രതിഷ്ഠയുടെ മുന്നിലാണ് കടവല്ലൂർ അന്യോന്യത്തിന് വാരമിരിയ്ക്കൽ നടത്തുന്നത്. നാലമ്പലത്തിനകത്ത് തെക്കുകിഴക്കേമൂലയിൽ തിടപ്പള്ളിയും വടക്കുകിഴക്കേമൂലയിൽ കിണറുമുണ്ട്. തെക്കുപടിഞ്ഞാറേമൂലയിൽ ഒറ്റശ്രീകോവിലിൽ കിഴക്കോട്ട് ദർശനമായി ശിവന്റെയും ഗണപതിയുടെയും അയ്യപ്പന്റെയും പ്രതിഷ്ഠകൾ കാണാം.
ശ്രീകോവിലിനെ ചുറ്റിപ്പറ്റി അകത്തെ ബലിവട്ടം പണിതിരിയ്ക്കുന്നു. അഷ്ടദിക്പാലകർ (പടിഞ്ഞാറ് - വരുണൻ, വടക്കുപടിഞ്ഞാറ് - വായു, വടക്ക് - കുബേരൻ, വടക്കുകിഴക്ക് - ഈശാനൻ, കിഴക്ക് - ഇന്ദ്രൻ, തെക്കുകിഴക്ക് - അഗ്നി, തെക്ക് - യമൻ, തെക്കുപടിഞ്ഞാറ് - നിര്യതി), സപ്തമാതൃക്കൾ (ബ്രാഹ്മി/ബ്രഹ്മാണി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി, ചാമുണ്ഡി), വീരഭദ്രൻ, ഗണപതി, ശാസ്താവ്, സുബ്രഹ്മണ്യൻ, ദുർഗ്ഗാദേവി, ബ്രഹ്മാവ്, അനന്തൻ, നിർമ്മാല്യധാരി (ഇവിടെ വിഷ്വക്സേനൻ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെക്കാണാം. ശീവേലിസമയത്ത് ഇവയിൽ ബലിതൂകുന്നു. ബലിക്കല്ലുകളിൽ ചവിട്ടാനോ തൊട്ട് തലയിൽ വയ്ക്കാനോ പാടില്ല.
ശ്രീ കടവല്ലൂരപ്പൻ (ശ്രീരാമൻ)
കടവല്ലൂർ ക്ഷേത്രത്തിലെ മുഖ്യപ്രതിഷ്ഠ. ചതുർബാഹുവായ മഹാവിഷ്ണുവാണ് കടവല്ലൂരപ്പൻ. എന്നാൽ, അവതാരമൂർത്തിയായ ശ്രീരാമനായിക്കണ്ടാണ് പൂജാവിധികൾ. ആറടിയോളം ഉയരം വരുന്ന ചതുർബാഹു വിഗ്രഹത്തിൽ പടിഞ്ഞാറോട്ട് ദർശനമായി കുടികൊള്ളുന്ന കടവല്ലൂരപ്പൻ, രാവിലെ സീതാവിരഹത്താൽ ദുഃഖിതനായും, ഉച്ചയ്ക്ക് വരുണനെക്കാണാതെ കോപിഷ്ഠനായും, വൈകീട്ട് പട്ടാഭിഷേകഭാവത്തിൽ സർവ്വദേവതാപൂജിതനായും വാഴുന്നു. പാൽപ്പായസം, അപ്പം, അട, ഉദയാസ്തമനപൂജ, കളഭാഭിഷേകം തുടങ്ങിയവയാണ് കടവല്ലൂരപ്പന് പ്രധാന വഴിപാടുകൾ.
രാമായണമാസം
= =- കടവല്ലൂർ അന്യോന്യം == =
എത്തിച്ചേരാനുള്ള വഴി
തൃശ്ശൂരിൽ നിന്ന് കോഴിക്കോട് റൂട്ടിൽ 35 കിലോമീറ്റർ സഞ്ചരിച്ചാൽ കടവല്ലൂർ അമ്പലം ബസ് സ്റ്റോപ്പിലെത്താം. അവിടെനിന്ന് 400 മീറ്റർ നടന്നാൽ ക്ഷേത്രമായി. കോഴിക്കോട് ഭാഗത്തു നിന്നു വരുന്ന വർ എടപ്പാൾ കഴിഞ്ഞ് പത്ത് കിലോമീറ്റർ കഴിഞ്ഞാൽ എത്തുന്ന കടവല്ലൂർ അമ്പലം സ്റ്റോപ്പിൽ ഇറങ്ങി 400 മീറ്റർ നടന്നാൽ ക്ഷേത്രമായി
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശ്രീരാമക്ഷേത്രങ്ങൾ